Сув хўжалиги вазирлиги ва Тошкент шаҳар ҳокими бошқармасининг аппарати давлат тадбирлари учун егуликни AKFA Dream World’дан харид қилган - Anhor\nAnhor Все посты Сув хўжалиги вазирлиги ва Тошкент шаҳар ҳокими бошқармасининг аппарати давлат тадбирлари учун егуликни AKFA Dream World’дан харид қилган\nШу йил июль ойида Сув хўжалиги вазирлиги Қозоғистон делегациясига корпоратив кечки овқат учун AKFA Dream World корхонасидан буюртма берган. Кечки овқатнинг умумий қиймати 6 млн сўмдан ошиб, яшил креветкалар, терияки тофу, пишлоқли ликопчалардан иборат бўлган.\n24 январь куни Президент Шавкат Мирзиёев Олий Мажлис палатасига мурожаат билан чиқиш қилган Тошкентдаги Халқаро конгресс-марказда ўтказилган давлат тадбирининг харажатлари 1 млрд 768 млн сўмни ташкил қилган. Бу ҳақда Газета.uz нашри блогер Davletov’га таянган ҳолда ёзади.\nТадбирда Сенат аъзолари ва Қонунчилик палатасининг депутатлари, ҳукумат, вазирликлар ва идораларнинг раҳбарлари ҳамда турли соҳалар вакиллари қатнашган.\nХаражатларнинг катта қисми – 1 млрд 497,5 млн сўм – таклиф этилган меҳмонлар учун овқатланишни ташкил қилишга сарфланган. Гуллар ва материаллардан фойдаланган ҳолда тадбирни ўтказиш жойини ва саҳнани безашга 250,2 млн сўм, таклифномалар, рухсатномалар ва эслатмаларни чоп этишга эса 20,3 млн сўм сарфланган.\nТошкент шаҳар ҳокимлиги бошқармасининг аппарати давлат харидларининг буюртмачиси, AKFA Dream World корхонаси эса ижрочи ролида чиққан. Шартнома қуйидагиларни ташкил қилишни ўз ичига олган:\n· Hilton Tashkent City меҳмонхонасининг Ballroom залида (конгресс-марказ билан ягона мажмуани ташкил қилади) 800 кишига мўлжалланган умумий қиймати 447,1 млн сўмлик тушлик (ҳар бир кишига 558,9 минг сўмдан);\n· Shosh ресторанида 400 кишига мўлжалланган 223,5 млн сўмлик тушлик (558,9 минг сўм);\n· Tashkent-2−3−4 да 110 кишига мўлжалланган 61,4 млн сўмлик тушлик (558,9 минг сўм);\n· фойеда 100 кишига мўлжалланган 7,7 млн сўмлик нонушта (77 минг сўмдан);\n· Congress Hall да 250 кишига мўлжалланган (ҳар бир кишига 1,5 млн сўмдан) тушлик, зал ижараси 374,5 млн сўм, умумий сумма – 757,6 млн сўм.\nКорхоналар ва ташкилотларнинг ягона давлат регистрига мувофиқ AKFA Dream World корхонаси 2017 йил 6 декабрда рўйхатга олинган, асосий фаолият тури – мотор транспорт воситаларини ишлаб чиқариш.\nКомпания таъсисчилари сифатида Wide Tent System (26,8%), Asia Electron (15,1%), Perfect Plast Profil (14,6%) ва Artel компаниялар гуруҳининг директорлар кенгаши раиси Баҳодир Абдуллаев кўрсатилган (43,5%).\nТошкент шаҳар ҳокимлиги матбуот хизматининг Газета.uz нашрига берган маълумотига кўра, AKFA Dream World корхонаси Hilton ва Congress Hall’нинг мулкдори ҳисобланади. “Шундай экан, ушбу тадбирни юқори даражада ташкиллаштириш бўйича буюртмани унга беришган”, – дея қайд этади пойтахт маъмурияти ва тадбирни ўтказиш жойини ҳокимлик танламаганини қўшимча қилади.\nАввалроқ биз AKFA Dream World корхонаси президент қароргоҳига егулик етказиб бераётгани ҳақида ёзгандик. Агар олдин шартнома бўйича овқат суммаси 400 млн сўмни ташкил қилган бўлса, унда давлат харидлари порталидаги маълумотлардан келиб чиққан ҳолда, олдин тузилган шартномага қўшимча келишув қабул қилиниб, унга кўра сумма 335 млн сўмгача камайтирилган.\nАлишер Узоқовни алдаган ҳамкори қамоққа тушди


«Мақсад фақат рейтингни ўзгартириш эмас» —...\n26.11.2021 18:14 0 1397\nБугун, 26 ноябр куни ИНҲA университети биносида «Ўзбекистон – Корея электрон ҳукумат ва рақамли иқтисодиёт ҳамкорлик форуми» бўлиб ўтди.\nАнжуманни очиш учун сўзга чиққан Ахборот технологиялари ва коммуникацияларини ривожлантириш вазири Шерзод Шерматов, ҳозирда бутун дунё электрон ҳукумат ва рақамли иқтисодиёт масалаларини муҳим ўринга қўяётганини таъкидлаб, БМТнинг электрон ҳукумат рейтинги бизга нима учун кераклигига алоҳида тўхталди.\n«Мақсад фақат рейтингни ўзгартириш эмас. Рейтинг – бу халқаро тенденцияларда қандай кетаётганимизни кўрсатиб берувчи бир индикатордек гап, яъни унга қараб, аввало, ўзимизга ўзимиз баҳо берамиз, нима иш қилдик, қандай самарадорликка эришдик (Бошқа давлатларнинг бизга баҳо бериши бу яна бир масала).\nЛекин шу ўринда дунёда жадал ўсиш давом этаётганлигини ҳам унутмаслигимиз керак. Агар бошқалар биздан тезроқ ҳаракат қилаётган бўлса, халқаро рейтингда яна пастга тушиб қолишимиз аниқ. Шунинг учун биз янада тезкорроқ бўлишимиз зарур. Бу интилишларимиз натижаси эса аҳолимиз ва тадбиркорларимизга янада сифатлироқ ва янада яхшироқ хизматлар кўрсатишимизда намоён бўлади» – дейди Шерзод Шерматов.\nТадбирда, шунингдек, АКТ вазирининг биринчи ўринбосари Олег Пекось, Ўзбекистон—Корея электрон ҳукумат ва рақамли иқтисодиёт ҳамкорлик маркази раҳбари Ко Тхек-Жин ва бошқа халқаро ҳамкорлар, Электрон ҳукумат ва Рақамли иқтисодиёт марказлари раҳбарлари, тизим ходимлари, шунингдек, давлат органлари ва ҳудудий ташкилотларнинг AКТга масъул мутахассислари иштирок этишди.\nФорумда Корея мутахассислари томонидан 2021 йилда электрон ҳукумат соҳасида амалга оширилган ҳамкорлик лойиҳалари натижалари ҳам тақдим этилди. Шу билан бирга икки давлат ўртасида рақамли ҳукумат соҳасида билим ва тажрибалар алмашилди.\nШерзод Шерматов Электрон ҳукумат\nТехнология Кеча, 15:37\nҲиндистоннинг нуфузли ОТМси вилоятларда филиалларини очмоқчи\nТехнология 22/01, 23:33


Жами овоз: 8958 та.\nЎзА Давлат божхона қўмитасининг илк раиси, истеъфодаги генерал-майор Ўрайимжон Абдуғаниев билан суҳбат уюштирди. Уни тўлиғича келтириб ўтамиз.\n- Мустақиллик эълон қилинганига эндигина 26 кун бўлган эди. Ўша кезларда бизда бор-йўғи иккита, яъни Термиздаги ва Тошкент аэропортидаги божхона пости ишларди. 1991 йил 26 сентябрда Вазирлар Маҳкамасининг қарори чиқди. Унга асосан Ички ишлар вазирлиги тизимида – товар-моддий бойликлар олиб чиқиб кетилиши устидан назорат қилиш Давлат инспекцияси тузилди. Бошқарма мақомидаги у инспекциянинг бошлиғи этиб мен тайинландим. Инспекцияга 107 та штат берилди. Мана – Ўзбекистон Республикасининг харитаси. Унинг ҳудуди: ғарбдан шарққача – 1425 км, шимолдан жанубгача эса – 930 км. Ҳудудининг умумий майдони 440,4 минг квадрат километр. Менга Ички ишлар вазирлигидан битта хона ажратишган. Келиб ўтирганим ҳамоно қўлимга Ўзбекистоннинг харитасини олдим. Очиғи, унга қараб ўтирибман-у, кўнглимда қўрқув. Боиси – ана шу улкан ҳудуднинг ҳамма ёғидан олиб чиқилаётган товарларни назорат қилиш осон эмас. Хўш, нима қилиш керак? Қарорда «асоссиз ва ноқонуний олиб чиқилишини назорат қилиш керак», дейилган, холос. Бошқа конкрет бир кўрсатма йўқ. 106 та штат – вакант, фақат бошлиқ ўрнида ўзимман....\n1991 йил 25 октябрда эса алоҳида божхона қўмитаси ташкил қилинган. Унинг вакиллари асосан шаҳар марказларида жойлашиб, ташқи иқтисодий масалалар, экспорт-импорт операциялари билан шуғулланишди. Лекин 99 фоиз ҳудудда бунақа операциялар амалга ошгани йўқ, уларнинг назорати билан эса – давлат инспксияси шуғулланар эди.\n- Давлат инспекциясининг ташқи иқтисодий алоқалар, экспорт-импорт билан шуғулланиш ваколати бўлмаган. Фақат товар-моддий бойликларнинг ноқонуний ўтишини назорат қилган. Агар товар қонуний олиб чиқилса, худди божхона ходимларидек – декларация қилишга ҳаққи бўлган. Лекин барибир 1992 йил 10 августга бориб, инспекция ва божхона қўмитаси негизида – давлат божхона қўмитаси ташкил этилди. 12 август куни эса Биринчи Президент фармони билан мен унинг раиси бўлдим. Шундан кейин биз мавжуд 39 та аэропорт, 140 магистрал йўллар ва бошқа жойларда 150 дан ортиқ божхона пунктлари очдик. Чегаралар бекитилиши тўлиқ таъминланди.\n- Сиз – матбуотга бегона одам эмассиз. Яхши эслайман, телевидение орқали намойиш этилган «Шаҳар бедарвоза эмас» деган кўрсатувга ўзингиз, божхона қўмитаси раиси ўлароқ, бошловчилик ҳам қилгансиз. Ўша йиллар зиддиятлари, қарама-қаршиликлари ҳам эсингизда бордир. Жамоатчилик назаридан панада қолган шов-шувли, катта воқеалар ҳам бўлганми? Мисоллар келтира оласизми?\nЛекин битта нарсани айтаманки, ўша йиллари – у ёки бу давлат идорасига кириб, «Шу ишни нотўғри қилдингиз, товарни ёки пахтани нотўғри равишда четга чиқариб юбордингиз, ҳукумат қарорини буздингиз», десангиз, кўкрагига уриб, уни «тош» қилиб ташлаган. Шунинг учун ҳам, фалсафий нуқтаи назардан гапирганда, уларнинг қалбиям тошга айланиб кетган бўлса керак.\nНазаримда, Ўзбекистон давлатининг бой ёки камбағал бўлиши – уларни зиғирча ҳам қизиқтирмаган. Аксинча, шахсий бойлик қизиқтирган, холос. Аслида «Ҳамма гапингиз тўғри», деб туради. Амалда ўша ишларга рухсат бериб юбораверарди. Бу ёғда эса «ватанпарварликдан» фалсафа сўқади... Ҳозир яшаб турган данғиллама уйларини ҳам – ўша йиллари қурган. Нима, давлат берган ойлик ҳисобидан қурганми уларни?..\nМенга ёқмаган битта мисолни келтираман. «Ўзбекистон ҳаво йўллари» негизида «Прогресс» деган Ўзбекистон-АҚШ қўшма корхонаси тузилган эди. Низом жамғармаси атиги 128 рубль эди. Лекин ўша корхона бир ярим-икки йил ичида 44 тоннадан кўпроқ дизел ёқилғиси ҳамда бензинни Ўзбекистондан «реекспорт» қилиб, Венгрияга, Афғонистонга сотиб юборган. Ўзи бензинни биз импорт қилиб, четдан олиб келамиз. Бу фирмага ташқи иқтисодий алоқалар вазирлиги лицензияни – углеводород хом ашёси олиб кириб, қайта ишлаш ва Ўзбекистонда сотиш учун берган.\n«UMI» деган яна бир қўшма корхона бор эди. Уям ташқи иқтисодий алоқалар вазирлигида рўйхатдан ўтган. Унинг (Ўзбекистондан экспорт қилаётган) кабеллари таркибида (тоннасига) 5 граммгача тилла, 80 граммга қадар кумуш аниқланди. Аслида кабел таркибида бир грамм ҳам тилла бўлмаслиги, адашмасам, 25-30 гр кумуш бўлиши мумкин, холос. Биз буни аниқлаб, экспертиза қилганимизда, ўта кўп миқдорда (ноқонуний) тилла ва кумуш чиққан.\nАйнан мана шу корхона 8 та контракт бўйича давлатга уч-уч ярим миллион доллар миқдорида зарар келтирган. Бу ҳалиям бизнинг ҳисоб-китобларимизга кўра...\n- Яъни менинг тушунишим бўйича, улар четга – мис кабел ўрнига тилла ва кумушни қориштириб, ўтказиб юборишган, шундайми?\n- Шундай. Тасаввур қилинг-да, симни эрицангиз, барибир (тилла бўлади). Уларга кабел эмас, тилла ва кумушлар керак бўлган, холос.\nЎшанда бир-иккита одамларни ҳимоя қилиш ё бўлмасам, четга товар олиб ўтишда «ўртакашлик» қилиш, мансабдор шахслар билан «келишиш» учун «кўча»да бир эмас, бир неча «обрўманда»лар (яъни «авторитетлар») пайдо бўлган. Мақсади – божхона ходимларига таъсир ўтказиш, қўрқитиш бўлган.\n- Бу ишларга «тепа»дан, яъни раҳбариятдан ҳам аралашишлар бўлганми?\nМана, пахта бўйича ҳам мисоллар келтираман: 771 миллион рубллик пахта ушлаб қолиниб, мусодара қилинган. (Ўзаро) тил бириктириш бўлган-да – Ўрта Осиё темир йўли раҳбарлари билан, бошқаси билан. Бизнинг божхона ходимлари Ўртаовул темир йўл станциясида 1534 тонна пахтанинг вагонда тургани ҳақидаги фактни аниқлашган. Юк кўп турганидан шу аҳволгача етганки, ўтлар ўсиб, ҳатто вагон ичига ҳам кириб кетган. Нимага туриб қолган, деган савол туғилади. Чунки пахтани чет элга опчиқиб сотиш режаси амалга ошмай қолган. Ўша йиллари темир йўл божхонасида жуда инсофли, виждонли йигитлар ишларди. Бу – «Ливентул» деган бирлашманинг найранглари эди. Шу воқеадан сўнг қизиқиб қолиб, яна суриштирув олиб борсак, Сергели станциясида ҳам 33 та вагонда 1650 тонна пахта ойлаб ушлаб турилган. Униси «ВИTA» деган қўшма корхонаники экан...\nАсосан жуда катта пулимиз Россияда қолиб кетган. Пахтанинг ўрнига – ароқ, сигарет кириб келган. Тасаввур қилаяпсизми, Ўзбекистоннинг стратегик хом ашёси ўрнига бу. Рангли металлар олиб чиқилган...\n- Қаршиликлар бўлмаганми? Сиз ўшанда қатъий чоралар қўрмаганмисиз?\n- «Қаршилик» дегани – оддий бир сўз. Шундай қаршиликлар бўлганки... У нарса менга кечаси-ю кундузи бўларди. Ҳаттоки божхона ходимлари ҳалоқ бўлган ҳолатлар ҳам бор.\nМен «Ҳаёт ҳақиқатлари» деган китоб ёзиб тугатаяпман. Менга бўлган катта-катта қаршиликлар ҳақида, Сиз айтган масалалар тўғрисида – ўша китобда батафсил тўхталганман.\n- Йўқ, олдиндан «ноғора чалиш»ни истамайман. Сабаби – бу ерда мен ишга қабул қилган 2 мингдан ортиқ божхона ходимларининг тақдири ётибди. Энг юқори лавозимларда ишлаган айрим раҳбарлар устида ҳам қаттиқ гаплар бор у китобда.\nЎшанда Республика миқёсида мен эгаллаган мавқе, лавозим – улар эгаллаган лавозимдан пастроқ бўлган. Айрим масалалар бўйича у ноисоф, азалдан бойлик нелигини кўрмаган «манқурт»ларга кучим етмаган...\n- Кўнглингизга олманг-у, ишлаган йилларингизда сизни орқаваротдан «Ураган» деб аташарди. «Тўфон», «бўрон» маъноларини берадиган сўз аслида у. Бу – табиатингиздаги кескинлик, қатъият намоён бўлганиданми ва ёхуд ички ишлар тизимида, конфликт кўп бўлган жойларда ишлаганингиз боис мажбур бўлганмисиз «Ураган» аталишга?\n- (Кулади) Бу номни ўзимга ўзим қўйганим йўқ. Ҳозир ҳам вилоятларнинг қайси чегарасига борсам, эски ишлаган одамлар келиб, исмим қолиб, «Ана, «Ураган» кепти» дейишади. Бундай қараганда, шу ном менга ёқади. Балки ўта қаттиққўллигим, талабчанлигим, давлат манфаати тақозо қилса, йўлда учраган ҳар қандай ноқонуний, асоссиз ҳолатларни ўз пайтида тозалаганим боис шу «ном»га сазовор бўлгандирман. 1991-93 йилларда 400 дан ортиқ жиноий ишлар қўзғатганмиз: жуда кўп одамлар жиноий, 25-30 мингга яқин шахс маъмурий жавобгарликка тортилган. Улар барибир аламзада-ку...\n- У ерда эшитганим бор эдики, Сиз оддий кийим-бош билан, халқ орасида ўзингизни танитмай юргансиз. Ички ишлар ходимлари эса, «қилғиликни қилиб қўйиб», иннайкейин ўз бошлиғи, яъни генерални таниб қолишган экан. Шу гаплар ростми?\n- Бу бор гап. Мамлакат Биринчи Президентининг – ўша пайтлардаги «Давлат автомобиль инспекцияси» дея аталган бўлинма (яъни ГAИ) ҳамда Сиёб бозори бўйича ўта қаттиқ топшириғи бўлган. Шу иккита йўналишда ишлаш оғир кечганди.\nСамарқанд шаҳридаги ГAИ ишини ҳақиқатан ўрганиш учун ўзим рулда юриб, ходимлар билан «муомала қилиб», ўша қилмишларига амин бўлиб, кейин уларни тарбиялаш билан шуғулланганман. Сиёб деҳқон бозоридаги милиция ходимлари билан «танишув»да ҳам оддий кийимда, «картошка-пиёз сотувчиси» ролида бўлганман.\nЧунки ҳолатни яқиндан билиш керак эди. Асл ҳақиқатни ич-ичидан билмасанг, нотўғри қарор қабул қилиб қўйиш ҳеч гапмас. Бу эса – халқнинг ғазабига сабаб бўлиши мумкин. «Мен ички ишлар бошқармаси бошлиғиман», дея ҳамма ерни ағдар-тўнтар қилсам, кейин нима бўларди. Мен нимаики иш қилмайин, олдин унинг илдизигача етиб, шундан кейингина бирор чора кўрганман...\nКиритилди: 05:15 17.07.2019. Ўқилди: 1439 марта. Фикрлар сони: 0 та.\nХитойнинг ташқи савдо ҳажми 4,14 трлн долларга камайди


“Барселона” франциялик ёш иқтидорга қизиқиш билдирмоқда\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Барселона” франциялик ёш иқтидорга қизиқиш билдирмоқда\t14:57, 28 апрель\tФранциянинг “Лион” жамоаси ҳужумчиси Александр Ляказетт ўз фаолиятини Испанияда давом эттириши мумкин.\nL’Equipe нашрининг маълум қилишича, каталонияликлар 24 ёшли футболчига қизиқиш билдирган. “Барселона” мураббийлар штаби Ляказеттни Месси-Суарес-Неймар триоси вакилларидан бири жароҳат олганда ўрнини боса оладиган футболчи сифатида эътироф этмоқда.\nАввалроқ каталонияликлар “Севилья” ҳужумчиси Кевин Гамейрони сотиб олмоқчи эди, лекин улар бор эътиборни франциялик футболчига қаратади.\n24 ёшли франциялик футболчига, шунингдек, “Вест Хэм” ва “Тоттенхэм” клублари қизиқишмоқда. Александр Ляказетт жорий мавсумда 40 ўйинда майдонга тушиб, 20 та гол ва 4 та голли узатма муаллифи бўлди.


Марғилон ҳокимининг собиқ биринчи ўринбосари ўзини ўлдирди - UzNews.uz\nМарғилон ҳокимининг собиқ биринчи ўринбосари ўзини ўлдирди\n35 ёшли Элёр Тўхтаматов ўз уйининг ертўласида осилган ҳолда топилди.\nМарғилон ҳокимининг собиқ биринчи ўринбосари Элёр Тўхтаматов ўзини ўлдирди, деб хабар берилди UzNews.uz’га Ўзбекистон Бош прокуратурасининг матбуот хизматида.\nҲодиса 30 ноябрь куни тахминан соат 11:00да содир бўлган. ИИОга 1984 йилда туғилган Элёр Тўхтаматов Фарғонада жойлашган уйидаги ертўлада ўзини осиб қўйганлиги ҳақида хабар келиб тушган.\nҲозирги вақтда Фарғона вилояти прокуратураси терговга қадар текширув ишларини олиб бормоқда.\nЭслатиб ўтамиз, 35 ёшли Элёр Тўхтаматов 2018 йилнинг 20 августидан 2019 йилнинг 2 апрелига қадар Марғилон ҳокимининг биринчи ўринбосари сифатида фаолият олиб бориб, ўз хоҳишига биноан лавозимидан кетган.


Тожикистонда Садриддий Айний юбилейи нишонланмоқда (видео)\nТожикистонда тожик совет адабиёти асосчиси Садриддин Айнийнинг юбилейини нишонлаш бошланди. 15 апрель куни ёзувчи, жамоат арбоби ва олим, Ўрта Осиё халқлари адабиёти ва тарихи бўйича бир қатор асарлар муаллифи бўлмиш Садриддин Айний таваллудига 140 йил бўлади.\nЯқинда Душанбеда Садриддин Айний асарлари тўплами қайта нашр қилинди. Тожикистон Ёзувчилар уюшмасида сешанба куни буюк ёзувчининг ижодига бағишланган илмий конференция бўлиб ўтди, унинг ишида Марказий Осий мамлакатлари, Россия ва ғарб мамлакатларининг етакчи тадқиқотчилари иштирок этди.\nБуюк ёзувчининг юбилейига бағишланган асосий тадбирлар 14 апрель куни бўлиб ўтади. Ўша куни Душанбеда Тожикистон қахрамони Садриддин Айнийнинг таъмирланган уй-музейи тантанали очилади.\nТР президентининг ижтимоий тарақиёт масалалари ва жамоатчилик билан алоқалар бўйича ёрдамчиси Абдужаббор Раҳмонзоданинг 10 апрель куни маълум қилишича, ёзувчининг уй -музейи Эмомали Раҳмон топшириғига биноан таъмирланди. «Айнийнинг тожикларнинг янги давлати барпо этилишида хизмати беқиёсдир. У ўтган асрнинг 20-йилларида большевиклар партияси раҳбарияти ва жаҳон ҳамжамиятини Тожикистон номи билан аталувчи алоҳида давлат ташкил қилиш зарурлигига ишонтирди. Ўшанда Садриддин Айний “Тожик адабиёти намуналари” деб номланган илк миллий тожик ижодиёти антологиясини тузиб чиқди», - дея таъкидлади Раҳмонзода.\nКуни кеча Айнийнинг юбилейи арафасида Самарқанддаги ёзувчининг уй-музейи қайта реставрация қилинди. Ўзбекистон ҳукумати президент Шавкат Мирзиёев фармойишига биноан таъмирлаш ва реставрация учун 300 миллион сўм ($37 минг.) ажратди. Садриддин Айний Бухорода туғилган, Душанбега келишидан аввал узоқ муддат Самарқандда яшаган.\nДушанбедаги Садриддин Айний архивининг бош сақловчиси Мохшариф Табаровнинг айтишича, олимлар ёзувчининг уч йил аввал топилган ўзбек ва араб тилидаги қўлёзмаларини ўрганишмоқда.


12:56, 21.03.2017 // 10326\nСурияга қарши ўйнай олмайдиган Виталий Денисов Қатарга қарши Тошкентдаги ўйинда майдонга тушмоқчи\nЎзбекистон миллий терма жамоаси ҳимоячиси Виталий Денисовнинг жароҳати аввалроқ айтилгани каби жиддий бўлиб чиқмади. Бу ҳақда Москванинг «Локомотив» клуби бош мураббийи Юрий Сёмин «ТАСС» нашрига маълумот берди.\nФото: «Локомотив» ФК матбуот хизмати\nАввалроқ «Чемпионат» Денисовнинг Сурия ва Қатарга қарши учрашувларда Ўзбекистон термасига ёрдам бера олмаслиги ҳақида ёзганди. Бунда нашр 19 март — якшанба куни ўтказилган тиббий текширувларга асосланган бўлиши мумкин.\n«ТАСС» эса Юрий Сёминдан иқтибос келтирган. Мутахассис сўзларига кўра, Денисов катта эҳтимол билан Сурия билан ўйин учун Куала-Лумпурга бора олмайди. Бироқ Тошкентда ўтадиган Қатарга қарши учрашувда жамоадошларига ёрдам бериши мумкин. Ҳимоячи «Локомотив»нинг кейинги расмий ўйинига қадар оптимал формасига кириб олиши тахмин қилинган.\nМаълумот учун, Виталий Денисов «темирйўлчилар»нинг Россия Премьер-лигаси доирасидаги «Спартак»га қарши ўйини вақтида жароҳат олганди.\n12:47, 26.11.2021 // 97827\n07:08 Кеча // 81389\n20:20 Кеча // 69147\n21:36, 26.11.2021 // 65715\n21:53, 26.11.2021 // 58966


Фитна нима? — Zamaxshariy.uz\n12 мая, 2019 admin Без рубрики\n“Фитна” деганда биз бузғунчилик, махфий равишда зарар етказишга уриниш, фасод қўзғашни тушунамиз. Тўғри, фитна сўзида шу маъно устун. Аммо бу сўзнинг асл келиб чиқиш мазмуни янада кенгроқдир. Луғатшуносларнинг таъкидлашича, “фитна” сўзи арабларда аслида олтинни ўтга тутиб, ёт моддалардан тозалашни англатар экан. Шундан келиб чиқиб, “фитна” сўзи имтиҳон, синов деган маъноларда ҳам ишлатиладиган бўлган. Қуръони Каримда бу сўз айнан шу мазмунда ҳам келади.\nФитна — адаштириш, қизиқтириш, алдаш, йўлдан оздириш ва чалғитишдир. Ёлғонга асосланган “ғоя” ҳидоят йўлидагиларни ҳақ йўлидан оздиришга хизмат қилади. Айрим манфаатдор тоифалар хоҳиш-иродаси рўёбига хизмат қилади. Дунёнинг бир чеккасида ўзини мусулмон деб таништирган бир кимса қандайдир қўпорувчилик қилди. Аслида Исломда унинг ҳеч қандай ўрни йўқ, унинг бу ишини бирорта мусулмон оқлагани йўқ, бу кимсага ўша қилмишни ҳам кимдир буюртма берган ёки уни шунга мажбур қилган бўлиши эҳтимоли катта. Аммо ушбу ҳодиса фитна ўлароқ одамларда турлича акс садо беради: кимдир бундан Ислом ва мусулмонларнинг шаънига доғ тушишидан ташвишланса, кимдир бефарқ, кимдир эса шу нарса туфайли Ислом ва мусулмонлардан нафратлана бошлайди, кимдир диндан қайтишгача боради, яна қайсидир кимса Ислом ва мусулмонларни ҳақорат қилишгача, золимларни қўллаб-қувватлашгача журъат қилади. Буларнинг барчаси фитнанинг имтиҳон қилувчи омил эканига мисол бўлади.\nМусулмон ўлкалар, жумладан, бизнинг жонажон ватанимиздаги тараққиёт, бугунги ижобий ўзгаришлар кимларгадир ёқмаслиги ва улар бизни чалғитиш учун фитналар уюштириши табиий. Бундай фитначилар ичкарида ҳам, ташқарида ҳам бўлиши мумкин. Истаймизми-йўқми, бундай фитналар бўлаверади, Аллоҳ шуни ирода қилган. Муҳими, бу фитналар биз учун синов эканини унутмаслигимиз керак. Фитна сабаб ҳар ким ўзининг асл қиёфасини, асл башарасини намойиш этади. Чинакам иймонга эга бўлганлар кимлару, қалбида куфр яшириниб ётганлар кимлар – ҳаммаси равшан бўлади. Ҳақиқий халқпарвар, ватансевар, иймонли кишилар кимлар-у, мансабпараст, худбинлар ким – ҳаммаси сув бетига чиқади. Мўминлар ўз йўлларида собит бўладилар ва юз бераётган воқеа-ҳодисаларни Роббимиз тарафидан бир синов деб қабул қиладилар. Шу билан бирга, бу фитналар уларнинг қайроқи бўлиб, чиниқиб боришларига ҳам хизмат қилади. Айни пайтда Исломга қалби терс бўлган, чин иймондан бебаҳра кимсалар фитнага тушади, бу нарса уларга тайёр баҳона бўлади, қалбдаги нафратлари, шайтоний туйғулари мавж уради. Буларнинг ҳаммаси синов дунёсининг бир имтиҳонидир. Фитна – ёлғонга, миш-мишга таянади. У оятларни таъвил қилиш, ҳадисларни нотўғри талқин этиш натижасидир. У васваса, нафс балоси оқибати бўлиб, миллий, диний қадриятлар асосини вайрон қилишдир. Пайғамбаримиз Муҳаммад (соллаллоҳу алайҳи ва саллам): “Фитна қотилликдан ҳам ашаддийроқдир”, деганлар (Имом Бухорий ривояти). Ниҳоят, фитна – синов, гуноҳдир. Аллоҳ ҳалолни, ҳаромни аниқ белгилаб берди. Уларнинг ўртасидаги нарсалар эса шубҳадир. Асл исломий манбаларда ҳақиқий мусулмон инсоннинг ҳатто шубҳали амалдан ҳам қайтиши лозимлиги таъкидланади. Зеро, залолатга етакловчи ғоялар, нотўғри ва ботил қарашлар чин инсонлар учун синов ҳамдир. Шу боис, имони мустаҳкам, эътиқоди комил инсон ҳаром ва шубҳали амалларни бажаришдан тийилади, бинобарин, уларни бир бора қилган инсон, кейинчалик, ўрганиб қолади ҳамда гуноҳга мойил бўлиб қолади.\nФитна илмсизлик натижасида келиб чиқади. Пайғамбаримиз (соллаллоҳу алайҳи ва саллам) башорат берганларидек, шариат илмидан бехабар кишиларнинг дин номидан иш юритиши инсон ва жамият учун кўплаб кўнгилсизликларни, фитналарни келтириб чиқаради. Аллоҳ таоло фитна ҳақида Ўзининг Каломи шарифидаги “Бақара” сураси 191-оятида: “(Одамларни) алдаб, фитнага солиш ўлдиришдан (ҳам) ёмонроқдир”, деб ўз бандаларини турли кўринишдаги фитналардан эҳтиёт бўлишга буюради. Чунки, инсоннинг маънавий ўлими унинг жисмоний ўлимидан аянчлироқ, ёмонроқдир. Шу боис ҳам, ояти каримада инсонлар орасида фитна, фасод ишларни тарқатишнинг гуноҳи маънан бир инсонни ўлдиришдан ҳам ёмонроқ эканлиги айтилмоқда, чунки инсоннинг руҳини ўлдириш – унинг жасадини ўлдиришдан фожиалироқ, оқибати эса даҳшатлироқдир. Жамиятдаги инсонлар ўртасида фитналар, келишмовчиликлар содир бўлганда нима қилиш кераклиги ҳақида Расулуллоҳ соллаллоҳу алайҳи ва салламдан кўплаб ҳадислар ривоят қилинган.\nҲузайфа розияллоҳу анҳудан ривоят қилинади: “Одамлар Расулуллоҳ саллаллоҳу алайҳи вассаламдан яхшилик ҳақида сўрар эдилар. Мен ўзимга етиб қолмасин деб хавфсираб ёмонлик ҳақида сўрар эдим. Бас, у зотга: “Эй Аллоҳнинг Расули! Албатта, биз жоҳилиятда ва ёмонликда эдик. Бас, Аллоҳ бизга ушбу яхшиликни келтирди. Ушбу яхшиликдан кейин ёмонлик борми?” дедим.\n“Ҳа”, дедилар. “Ўша ёмонликдан кейин яна яхшилик борми?” дедим.\n“Ҳа. Унинг тутини ҳам бор”, дедилар.\n“Унинг тутини недир?” дедим.\n“Ҳидоятсиз йўл бошлайдиган қавмдир. Улардан (баъзи нарсаларини) ёқтирасан ва (баъзи нарсаларни) инкор қиласан”, дедилар.\n“Ўша яхшиликдан кейин ёмонлик борми?” дедим.\n“Ҳа. Жаҳаннам эшигида турган даъватчилар. Уларга ким ижобат қилса, унинг ичига отирлар”, дедилар.\n“Эй, Аллоҳнинг Расули, уларни бизга сифатлаб беринг”, дедим.\n“Улар ўзимизнинг қавмдандир. Ўзимизнинг тилимизда гапирадилар”, дедилар.\n“Ўша нарса менга етса, нима қилишимга амр қиласиз?” дедим.\n“Мусулмонлар жамоасини ва уларнинг имомини лозим тутасан”, дедилар.\n“Агар уларнинг жамоати ҳам, имоми ҳам бўлмаса-чи?!” дедим.\n“Ўша фирқаларнинг барчасидан четда бўл, дарахтнинг томирини тишлаб бўлса ҳам. Сенга ўлим келганда ҳам ўша ҳолда бўлишга ҳаракат қил”, дедилар”.\nБу ҳадисни Бухорий, Муслим ва бошқа муҳаддислар ривоят қилишган. Барча фитналардан ҳимоя ва мустаҳкам қаъла бу – Расулуллоҳ саллаллоҳу алайҳи вассалом суннатидир.\nPrevious Post:ХОТИРА МУҚАДДАС ҚАДР АБАДИЙ\nNext Post:Иймон кушандаси бўлган сехр ва фолдан сақланинг


Ноёб кадр: йўқолиб кетиш эҳтимоли бор оқ айиқнинг ғайритабиий ови видеоси жойланди - zarnews.uz\nНорвегиянинг Свальбард шаҳридан ноёб кадрлар: оқ айиқ буғуни тўғридан-тўғри сувда таъқиб қилаяпти.\nОдатда қутб айиқлари Шимолий Муз океанининг муз юзасига чиқадиган денгиз ҳайвонлари - тюлень, муҳрлар, нерпа, моржларни овлайди. Аммо иқлим ўзгариши туфайли қутб ёзи узоқроқ давом этиб, муз қирғоқдан тобора узоқлашиб бормоқда.\nШу сабаб йиртқичлар қуруқликдаги ҳайвонларга ўтишга мажбур. Аммо айиқлар сузишдан кўра ерда секинроқ ҳаракат қилишади. Шундай қилиб, «ажали етган» кийикнинг сувда бўлгани оқ айиқнинг омади чопгани бўлди.\nАчинарлиси, олимлар Баренц денгизидаги оқ айиқлар аср охирига қадар йўқ бўлиб кетиши мумкинлигини истисно қилмаяпти.\nТеглар: ҳайвонлар оқ айиқ


Ўзбекистон ТИВда Россия элчиси қабул қилинди\n23:32 / 31.05.2017\n2017 йилнинг 31 май куни Ўзбекистон Республикаси Ташқи ишлар вазирлигида Россия Федерациясининг Фавқулодда ва Мухтор Элчиси Владимир Тюрденев билан учрашув бўлиб ўтди. Бу ҳақда вазирлик матбуот хизмати хабар бермоқда.\nСуҳбат чоғида Ўзбекистон Президенти Шавкат Мирзиёевнинг 2017 йил 4-5 апрель кунлари Россияга давлат ташрифи доирасида имзоланган икки томонлама шартномаларни амалга ошириш жараёни ҳамда Ўзбекистон-Россия кун тартибининг бошқа долзарб масалалари муҳокама қилинди.\nЭслатиб ўтамиз, Ўзбекистон Президенти Шавкат Мирзиёев жорий йилнинг 5 апрель куни Россия Федерацияси Президенти Владимир Путин билан учрашган эди.\nРоссиянинг Судандаги элчиси ўз уйида жонсиз ҳолда топилди\n07:35 / 24.08.2017


Қозоғистонда молиявий пирамида иши бўйича омонатчилар суд залида суд ижрочилари билан жанжаллашди\n3 январь куни Оқтобеда «молиявий пирамида ташкил қилиб, уни бошқарганликда» айбланган маҳаллий тадбиркор Қуаниш Жақсибаев устидан ҳукм чиқарилди. Озодлик радиоси мухбирининг хабар қилишича, бизнесмен айбдор деб топилган ва олти ярим йил муддатга умумий режимдаги колонияга ҳукм қилинди.\nТергов версиясига кўра, у 2016 - 2017 йилларда APPORT мобил иловасини ташкил қилган ва катта даромад ваъда қилган ҳолда оқтобеликларга унинг акционерлари бўлиш таклифини берган. Лойиҳага қирқ мингга яқин киши маблағ берди. Суд ҳужжатларида таъкидланишича, Жақсибаев 167 миллион тенгедан кўпроқ пул тўплаган ва бу пулнинг катта қисмини ўзлаштириб юборган.\nЖақсибаев устидан ҳукм ўқилганидан сўнг, судланувчини қўллаб-қувватловчи ўнлаб омонатчилар суд залида суд ижрочилари билан жанжаллашиб кетишди, улар стол ва стулларни улоқтиришди. Ҳодиса жойига бир нечта полиция наряди келди ва ғазабланган одамларни ушлай бошлашди.\nУлар билан бирга жараённи ёритаётган «Азаттиқ» мухбири Жанагул Журсин ҳам қўлга олинди. Унинг сўзларига қараганда, у хизмат гувоҳномасини кўрсатган ҳолда видеога олаётганига қарамай, уни ҳамма қатори куч ишлатган ҳолда Оқтобе Ички ишлар департаменти полициясининг Завод бўлимига олиб боришган.\nЖурналистни ярим соат ушлаб туришгач, полициячилар унга «хатолик» туфайли ушланганилигини айтишган ва қўйиб юборишган. Оқтобе вилоят Ички ишлар департаменти матбуот хизматидан изоҳ олишнинг имкони бўлмади.


Шўрвани пишираётганлар кўпик нимага чиқишини билмайдими?\n13 апрел 2021, Тошкент вақти: 04:23\nҲакимбек Ўзбекистон парламенти қуйи палатаси қўмитаси раиси, “Миллий тикланиш” партияси раҳбари Хуршид Дўстмуҳаммад телевидение орқали чиқишида Андижонда исён қилганларни шўрванинг кир кўпигига қиёслаб, бундай кўпикни олиб, четга отиб юбориш лозимлигини таъкидлади.\n“Озодлик” мухбири ўзбекистонлик зиёлиларнинг баъзиларига мурожаат қилиб, Х.Дўстмуҳаммаднинг айни сўзларига муносабат сўради.\nШоир ва таржимон Миразиз Аъзам: Бизда ахборот етишмаяпти. Президент айтган гаплардан бошқа ҳеч вақо йўқ. Агар Х.Дўстмуҳаммад ўз кўзи билан кўрганига асосланиб, шундай деган бўлса, мен бир нарса дея олмайман. Агар ўзи кўрмасдан туриб, хаёлига келганини айтаётган бўлса, мен унинг гапларига қўшилмайман. Одам кўрмаган нарсаси ҳақида қандай қилиб бундай ҳукм чиқариши мумкин?\nЁзувчи Зоҳир Аълам: Мен Х.Дўстмуҳаммаднинг гапларига қўшилмайман. Чунки бу нотўғри, хато гап. Андижондаги воқеалар халқнинг ўз ичидан чиққан дард, алам. Бу воқеаларнинг динга ҳам, акрамийларга, ваҳҳобийларга ҳам алоқаси йўқ. Бу халқнинг очликка қарши қўзғолони. Тирикчилик ўтказиш учун ҳар куни водийнинг ўзидан беш-олти автобус одам Россияга кетяпти. Андижондаги воқеалар мана шу аҳволга норозиликдир.\nМустақил таҳлилчи Алимардон Аннаев: Ёзувчи сифатида Х.Дўстмуҳаммад жуда машҳур бўлмаса-да, депутат сифатида ўзи сайланган округда таниқли одам. Андижон воқеаларига бундай мажозий образлар орқали баҳо берилишига мен мутлақо қаршиман. Бу инсон кўпчиликнинг овозини олиб депутат бўлган. Депутат ва сиёсий арбобнинг бу гапларини ўйламасдан, калтабин айтилган сўзлар, деб ҳисоблайман.\nГўёки унинг наздида қўзғолончилар шўрванинг кўпигию, уларни олиб ташлаш мумкин. Ахир, шўрвани пишираётганлар нима учун норозиликлар бўлаётганини, халқ нима учун ўз ҳаққини талаб қилиб кўчаларга чиқаётгани, элчихоналар олдида намойишлар ўтказаётганини ўйлаб кўрмайдими! Балки оддийгина маиший турмушидан норози халқнинг дардини тинглаш лозимдир? Уларни кўпик деб, кўчага сепиб юбориш унчалик тўғри эмасдир? Сиёсий арбоблар кимгадир ёқиш, марҳаматига сазовор бўлиш учун шу гапларни гапириб қўйган бўлса, бу уят. Бу инсонларнинг виждонига ҳавола.


"Бугун Reggae bean кафесига бордик, тунецли сэндвич буюртма қилдик. Мана, бизга нима олиб келишди, - дея сэндвич суратини илова қилади фойдаланувчи. - "Тунец қани?" деган саволимизга жавоб бизни лол қолдирди: "У тунец соуси билан"...\nИстеъмолчи бундай нуфузли кафе учун нонга майонез суриб, 4та бодринг бўлаги қўшиб, буни тунецли сэндвич дея мижозларга тортиқ қилишидан таажжубланганини яширмайди. "У ҳолда шундай деб ёзиб қўйинг - тунец ҳидли сэндвич", - дея қўшимча қилади у.\nБу мурожаатга нисбатан гуруҳ аъзолари томонидан кўплаб изоҳлар билдирилди - кимдир буни ҳазилга йўйса, яна кимдир 10 000 сўмга бундан ортиғини кутиш ножоизлигини ёзиб қолдирди, бошқа бировлар эса ошпазни алмаштиришни маслаҳат беришди.\nИзоҳ қолдирганлар орасида ўзини юқорида номи қайд қилинган кафе раҳбари дея таништирган Шоҳиста Юнусова мижозга қуйидаги мазмунда жавоб берди: "Хайрли кун! Менинг исмим Шоҳиста, мен - шу кафе раҳбариман. Билдирилган барча танбеҳлар ўринли, фикрингиз учун раҳмат. Биз тест режимида иш бошлаган эдик, барча заиф томонларимизни кўриб чиқдик ва сешанбадан бошлаб янги менюни татбиқ қиламиз, шу жумладан, тунецли сэндвич шунчаки тунецли соус билан эмас, тунец балиғининг ўзи билан бирга тортиқ қилинади. Умуман олганда, ишлар у қадар ёмон эмас, агар сизга нимадир ёқмаган бўлса, ўз истакларингизни бизга айтишингиз ёки шикоятлар китобида ёзиб қолдиришингиз мумкин. Барчага ижобий кайфият ёр бўлсин!"\nФойдаланувчилардан бири бундай сэндвич ва гамбургерлар бизнинг минтақа учун ёт экани ҳамда унинг ўрнига ҳеч қаерда реклама қилинмаса-да, ичида доим гўшти бўлган мазали ва тўйимли сомса ейишни тавсия қилади.\nReggae bean кафеси ошпази Ражив Зокиров ҳам изоҳловчилар қаторига қўшилиб, шикоятга ўз муносабатини билдиради: "Ҳурматли, Zlata Kazakova. Биз сэндвич учун соусни майонез ва консерваланган тунецдан тайёрлаймиз. Сизнинг шикоятингизни инобатга оламан. Таомлар устида ҳали кўп ишлаймиз, зеро ҳар куни севимли мижозларимиз ўз истаклари билан ташриф буюришади. Ҳамманинг кўнглиги олиш қийин, лекин биз олтин ўрталикни сақлашга ҳаракат қиламиз! Сизни кўришдан доим хурсанд бўламиз! Изоҳлар ва муносабатлар учун раҳмат!"\nТошкент кафе истеъмолчи шикоят тунецли сэндвич


Эрталаб бошланган катта мажлисда бирдан илҳомим келиб қолса бўладими? Ўзим ҳам ҳайрон қолдим, қаердан келди шунча илҳом? Ахир, илҳом йўқолганди-ку? Катта мажлисда камчиликлар айтилиб, айрим мутасаддиларнинг пўстаги қоқиляпти-ю, бу ёқда мени илҳомим қайнаб-тошяпти, ёзишга ундаяпти.\nХўш, нимани ёзиш керак? Танқидийми, мақтовми, мақолами, очеркми ёки ҳажвиями? Ёнимда ўтирган ташкилот раҳбарларидан бири ухлаяпти. Яна бири қўл телефонида ким биландир ҳиринглашиб ўтирибди. Маърузачи ўқишни бошлаганига уч соатдан ошди, билмадим у қиссаданми ёки романданми парча ўқияпти шекилли, бошини қоғоздан кўтармайди. Ҳали-бери сўзи тугайдиганга ўхшамайди.\nМенинг эса илҳомим қайнаб тошяпти. Нима қилиш керак? Кимни ёки нимани ёзиш керак? Ўйланиб қоламан. Шу пайт чап томонимда ўтирган кишининг қўл телефони жиринглаб қолди. У шивирлаганича: «Мен йиғилишдаман. Кечки пайтда учрашамиз, хайр, гўзалим!» — деди паст овозда.\nБир пайт ўнг томонимдаги киши қоғозларини йиғиштириб, кетишга шайланди.\n— Қаёққа, ҳали мажлис тугамади-ку?\n— Мен ярим ставкада ишлайман, — деб жавоб берди ён қўшним.\nОлдинги қаторда ўтирган аёл ўрнидан туриб, узр сўради.\n— Боғчадаги боламни олишга кечикяпман, рухсат берсангиз?\n— Хўжайин, «перекур» қилмасам бўлмайди, беш дақиқага ташқарига чиқишга рухсат беринг, — деди яна бошқаси.\nХуллас, маърузачининг сўзи охирига етмасдан залда одам қолмади. Ҳамманинг «иши чиқиб» жой-жойига тарқашди. Мендан уч қатор олдинда ўтирган кўзойнакли киши «уф» деганича қоғозларини йиғиштира бошлади.\n— Яна ярим соат мажлис давом этганда журналдаги «кроссворд»ни охиригача ечган бўлардим-да, аттанг!\nМениям шунда илҳомим қочиб, шу ерда ёзувимга нуқта қўйдим.\n🕔12:43, 26.06.2020 ✔679\n🕔12:41, 26.06.2020 ✔680\n🕔12:24, 26.06.2020 ✔724\n✔ 679 🕔 12:43, 26.06.2020\n✔ 680 🕔 12:41, 26.06.2020\n✔ 724 🕔 12:24, 26.06.2020\n✔ 866 🕔 12:15, 15.06.2020\n✔ 257 🕔 11:34, 15.06.2020


Бош прокуратура Тошкент шаҳрининг туман ҳокимлари қонунга зид қарорлар қабул қилганини аниқлади – mulkdor.com\nБош прокуратура Тошкент шаҳрининг туман ҳокимлари қонунга зид қарорлар қабул қилганини аниқлади\nFebruary 22 2019, 02:02 Инсон ҳуқуқлариКоррупцияЎзбекистонЭълонларЯнгиликлар\nБош прокуратура Тошкент шаҳрида янги маҳалла марказларини қуришда аҳоли розилигини олмасдан биноларни бузиш ва қурилиш қилиш ҳолатларини аниқлади. Бу ҳақда «Ҳуқуқ» нашри хабар бермоқда.\nБош прокуратура бошқарма прокурори Абдураҳим Муҳиддиновга кўра, Тошкент шаҳри ҳокими ва туман ҳокимлари қонунга зид равишда юзлаб қарорлар қабул қилган. Ушбу масалада Тошкент шаҳар прокуратурасига фуқаролардан бир қанча мурожаатлар келиб тушган. Прокуратура фуқароларнинг 29 та мурожаатини кўриб чиқиб, ҳокимларнинг 15 та қарорига протест бериб, уларни ҳақиқий эмас деб топиш ҳақида судга ариза берган.\nБунинг натижасида туман ҳокимлари томонидан 392 та қонунга зид қарор қабул қилинган. Юнусобод туманида 56 та, Учтепа туманида 52 та, Олмазор туманида 45 та, Мирзо Улуғбек туманида 44 та ноқонуний қарор қабул қилинган.\nЎзбекистонда тўхташ чизиғини босиб кирганлик учун ...\nЎзбекистон Республикасининг Маъмурий жавобгарлик тўғрисидаги кодексининг 1284-моддаси (Транспорт воситалари ҳайдовчиларининг светофорнинг тақиқловчи сигналига ёки йўл ...\nИнсон ...May 24 2019, 10:05


15:00 23.07.2019 (Янгиланган 15:01 23.07.2019) Ҳавола олиш\n“Рус гуманитар миссияси” ташкилоти бош директори Алексей Полковников Ўзбекистонда рус тилидан таълим бериш билан боғлиқ муаммолар ҳақида сўзлаб берди.\n“Бизга тез-тез маҳорат дарсини ўта оладиган, қайта тайёрлаш курсларини ташкиллаштира оладиган педагогларни Ўзбекистонга олиб келиш илтимоси билан мурожаат қилишади. Бироқ буни ўқув дастурларининг фарқли эканлиги сабабли амалга ошириш мушкил”, - деди Полковников Sputnik Ўзбекистонга берган интервьюсида.\n“Рус гуманитар миссияси” ташкилоти бош директори мисол тариқасида Тожикистон мактабларини келтирди. У ерга мана икки йилдирки Россия ўқитувчилари мактабларда дарс ўтишлари учун жўнатилмоқда. Ўзбекистонда буни ўқув дастурлари ўртасидаги фарқ туфайли амалга оширишнинг иложи бўлмаяпти.\n“Улар (Ўзбекистон – таҳр.) ўз йўлларидан кетишди: рус тили ва бошқа фанлардан ўз дарсликларини яратишди. Шунинг учун рус адабиётини олиб келиш унчалик тўғри иш бўлмайди, чунки у маҳаллий ўқув дастурига мос келмайди”, - дея таъкидлади эксперт.\nУ Ўзбекистонда рус тилини ўргатишга тайёр ва рус тилини яхши кўрадиган ўқитувчилар борлигини қайд этди.


16:44 / 24.06.2017\nРоссия махфий разведкаси фахрийсининг айтишича, НАТО Собиқ иттифоқни “парчалаб ташлаш” ва Россия ҳудудини Москва князлиги ҳудудига қадар камайтиришни режалаштирган. У бу ҳақда «Вести в субботу» дастурида айтиб ўтди.\nРепортажда махфий разведка ходимининг ҳақиқий исми келтирилмаган. Хабар берилишича, разведка фахрийси НАТО йўналиши бўйича ишлаган. Дастур бошловчисининг аниқлик киритишича, разведкачи сўзларига кўра, альянс режаларида Собиқ иттифоқни барбод этиш фақатгина биринчи босқич бўлган.\n«Кейин Ўрта-Волжск республикасини яратиш, бутун Россияни эса Москва князлиги ҳудудига қадар камайтириш», - дея аниқлик киритди разведка ходим.\nУнинг сўзларига кўра, бундай ҳужжатлар ҳақиқатдан ҳам бор, жумладан, ташқи разведка хизмати архивида ҳам.\nАввалроқ Путин махфий разведкадаги иш ҳақида гапириб берганди.\nНАТО кемалари Одесса портига кирди\n08:29 / 19.07.2018


Шафтолининг тери учун фойдали бўлган 7 ажойиб хусусияти 17-09-2021, 08:58 | Zamin.uz\n20:35 / 28.07.2021\nЎрта аср шоирлари гўзалларнинг терисини шафтоли билан таққослагани бежиз эмас. Сўнгги тадқиқотлар ушбу мевалар тери учун жуда фойдали эканлигини исботлади.\nЁш кўринишни таъминлайди\nШафтоли таркибидаги C витамини терига эластиклик берадиган коллаген ишлаб чиқаришни рағбатлантиради. Бундан ташқари, ушбу витамин қаришнинг сабаби бўлган эркин радикалларни йўқ қилади.\nОқсилни ўз ичига олади\nШафтолини мунтазам равишда истеъмол қилиш иммунитет тизимини мустаҳкамлайди, кўплаб юқумли ва тери касалликларидан ҳимоя қилади. Бундан ташқари, шафтоли терининг тез тикланишига ёрдам беради. Ва бу меванинг таркибидаги оқсил кўплаб ҳаётий жараёнлар учун жуда муҳимдир.\nМева ёки шафтоли пўстидан тайёрланган ниқоблар нафақат терини намлайди, балки ҳуснбузар ёки кимёвий пилингдан кейин тезда даволанишга ёрдам беради.\nТерининг тикланишига ёрдам беради\nНектаринлар нафақат озиқлантиради, балки косметик мақсадларда ҳам фойдалидир. Масалан, табиий йогурт билан аралаштирилган шафтоли пюреси ниқоби қуруқ тери учун ажойиб намловчи воситадир. Шунингдек, кўз остидаги қора доғлардан қутулишга ёрдам беради.\nСеленни ўз ичига олади\nСелен ҳужайраларнинг қариш жараёнини сусайтирадиган ва соч ҳамда тирноқларнинг ўсишига ёрдам берадиган кучли антиоксидантдир. Тиббий тадқиқотлар шуни кўрсатадики, селен етишмовчилиги тери саратонининг айрим шакллари хавфини ошириши мумкин. Тўғри, бу ҳолда жуда кўп шафтоли истеъмол қилиш керак бўлади. Шунингдек, творог ҳам селенга бой.\nЗарарли ультрабинафша нурланишидан сақлайди\nШафтоли таркибидаги C, К, А витаминлари ва бета-каротин терига ультрабинафша нурланишига қарши курашишда ёрдам беради. Энди пляжда шафтолили коктейл ичиш мумкин. Ахир коктейл янги шафтоли пюресидан тайёрланади.\nА витаминини ўз ичига олади\nУшбу витамин саратон касаллигининг олдини олишга ҳам ёрдам беради. Яқинда ўтказилган тадқиқотлар шуни кўрсатдики, А витаминининг юқори дозалари баъзи тери саратони хавфини 32 фоизга камайтиради. «Замин» янгиликларини «Вконтакти»да кузатиб боринг\nЯнгиликлар » Ҳаёт тарзи » Шафтолининг тери учун фойдали бўлган 7 ажойиб хусусияти


АҚТЎБЕ, Қозоғистон – Ақтўбе шаҳар суди Суриядан қайтган аёлни 5 йиллик қамоқ жазосига ҳукм қилди, деб хабар берди «Фарғона Ньюс» жума (26 июль) куни.\n29 яшар Зарина Акмалаева терроризмни тарғиб қилиш ва диний адоват қўзғашда айбланиб, қамоққа ҳукм қилинган биринчи қозоқ аёлидир.\nАкмалаева қозоқ ҳарбийлари томонидан «Жусан» (Аччиқ шувоқ) операцияси доирасида Қозоғистонга эвакуация қилинган. Ушбу операция доирасида «Ислом давлати»нинг инқирозидан сўнг Сурияда қолиб кетган радикал қозоқ фуқаролари ва уларнинг қарамоғидагилар оммавий равишда ватанига қайтарилган эди.\nМай ойида 231, январда эса 47 нафар қозоғистонлик ватанига қайтарилган.\nАкмалаева ва унинг (биттаси Сурияда туғилган) икки нафар қизи май ойида эвакуация қилинганлар қаторида бўлган.\nАкмалаева Сурияга жангарилардан бирининг аёли сифатида эмас, мустақил равишда борган. Радикаллашган аёл 2014 йилда биринчи қизи ва синглиси билан Сурияга йўл олганди.\nУ Суриядан онасига жиҳод чақириғини ўз ичига олган бир нечта видео ва аудиоёзувларни жўнатган. Ҳукумат маълумотларига кўра, юборилган файллар ичида террористик мазмундаги материаллар бўлган.\nАкмалаева ўз айбини тан олган ва қилмишидан пушаймон бўлган.\nҲукумат идоралари унинг қизларини кимга топшириш масаласини ҳал қилмоқда. Судланувчининг синглиси қаерда экани номаълум.


ТОШКЕНТ, 19 апр – Sputnik. “Тошкент шаҳрида Аджу университетини ташкил этиш бўйича қўшимча чора-тадбирлар тўғрисида” ҳукумат қарори лойиҳаси тайёрланди.\nЛойиҳада таъкидланишича, Ўзбекистон Республикаси Олий ва ўрта махсус таълим вазирлиги ва Аджу университети (Корея Республикаси) ўртасида Аджу университети таълим дастурларини жорий қилиш тўғрисида Келишув лойиҳаси ишлаб чиқилган.\n“Ўзбекистон Республикаси Молия вазирлиги Вазирлар Маҳкамасининг захира жамғармаси маблағлари ҳисобидан Тошкент шаҳрида Аджу университетини ташкил этишда Аджу университети (Корея Республикаси)га дастлабки консультация ишларини бажариши учун тўловни амалга ошириш мақсадида Олий ва ўрта махсус таълим вазирлигига 2,1 млн. АҚШ доллари эквиваленти миқдорида конвертация харажатларини инобатга олган ҳолда Ўзбекистон Республикаси Марказий банк курси бўйича маблағ ажратсин”, - дейилган ҳужжат лойиҳасида.\nШунингдек, Аджу Университетига ўтказиб бериладиган 2,1 млн. АҚШ доллари эквиваленти миқдоридаги маблағ солиққа тортиш объекти эмаслиги белгилаб қўйилиши қайд этилган.\nАджу университети Жанубий Кореянинг Сувон шаҳрида жойланган. Университет 1973 йилда ташкил этилган. Ушбу олийгоҳ техника, тиббиёт ва ахборот технологиялари соҳаларига ихтисослашган. Университетда хорижий тингловчилар учун шифохона фаолият кўрсатади.


Диёр Имомхўжаев: Бу учрашув шамол жанги сифатида ёдда қоладиган бўлди\n18 март, 12:04\nЎзбекистон Профессионал футбол лигаси бош директори вазифасини бажарувчи Диёр Имомхўжаев "Металлург" клубидаги ўзгаришлар ҳақида гапирди.\n"Суперлига 3-туридан ўрин олган Металлург — Сурхон учрашувини Бекободда кузатдик. Келажакда бу учрашув шамол жанги сифатида ёдда қоладиган бўлди.\nШу куни Металлургия комбинати ижрочи директори Дилшод ака Аҳмедов билан учрашув бўлиб ўтди. Насиб бўлса, июнь ойи сўнгига қадар стадион прожекторлари 2000 люксгача олиб чиқилади. Сентябрга қадар клубга тегишли қатор футбол майдонларининг ҳолатини сезиларли яхшилаш имконини берадиган замонавий технологиялар сотиб олинади. Мавсум якунида эса асосий стадион дренаж тизими янгиланади ҳамда майдон майсаси алмаштирилади. Бу бизга 2023 йилги мавсумда яна бир ажойиб футбол майдонга эга бўлиш имкониятини беради. Бекободдаги стадионда югуриш йўлаклари йўқлиги инобатга олинса, етарли даражадаги ёруғлик ҳамда сифатли майдон чими билан ҳақиқий инглизча муҳит ҳосил қилиш имконияти мавжуд.\nМеталлург базаси Суперлига клублари билан солиштирганда энг замонавийларидан бири. Базанинг машғулот майдони июнь ойига қадар тайёр бўлади. Шунингдек, клуб академиясида умумий ҳисобда 2 тадан катта сунъий ва табиий майдонлар йил якунигача фойдаланишга топширилиши режалаштирилган.\nТаҳминан 2026 йилга келиб, Металлург Насаф сингари лойиҳага тўлиқ айланиб улгуради. Бугун бу йўлда жуда катта қадам ташлаб бўлинган. Мазкур лойиҳа Тошкент, Тошкент вилояти, Сирдарё, Жиззах ва бошқа вилоятларнинг иқтидорли ёшларини қамраб олади.\nМаълумот учун, Металлург 2022 йилги мавсум учун фақатгина 1 нафар легионер футболчини рўйхатдан ўтказди. У ҳам қўшни Тожикистондан. Қолган ҳолатларда клуб маҳаллий футболчиларга эътибор қаратмоқда ва уларнинг камол топиши учун испаниялик мутахассислар хизматидан фойдаланмоқда", - деб ёзди Диёр Имомхўжаев.


Ўзбекистон Республикаси Маъмурий жавобгарлик Кодексига, Йўл ҳаракати қоидаларига мувофиқ равишда жиҳозланмаган транспорт воситаларини бошқарганлик учун жазоларни тайинлашни кенгайтирувчи тўлдиришлар киритилди. Мазкур тузатишлар тўғрисидаги қарорни 2016 йил 23 сентябрь куни Президент вазифасини бажарувчи Шавкат Мирзиёев имзолаган. У, 24 сентябрдан кучга киради, деб хабар қилмоқда "Кун" нашри.\nКодекснинг янгиланган 125-моддасига мувофиқ, ўт ўчиргич, тиббиёт қутиси, фавқулодда тўхташ белгиси, ёруғлик қайтарувчи нимча ва қонунда белгиланган тартибда шишани синдириш учун болғача билан жиҳозланмаган транспорт воситасини бошқариш – ҳайдовчига энг кам ойлик иш ҳақининг ярим бараварида жарима солишга асос бўлади. (1 октябрдан 74887,5 сўмни ташкил этади).\nБундан ташқари, мотоциклни бошқариш қоидаларига риоя қилмай, махсус бош кийимисиз мотоцикл бошқариш – энг кам ойлик иш ҳақининг бешдан бир қисми миқдорида (1 октябрдан — 29955 сўм) жарима солишга асос бўлади. Бу қоида мопед ҳайдовчиларга ҳам тегишли экани қайд этилган.\nТеглар: киради белгиси моддасига ярим шишани фавқулодда\n12:11 ИИВ ходимининг фурашкаси машинани пиёдалар йўлкасида қолдиришга рухсат берадими?\n17:38 Тошкент шаҳрида 2015 йил давомида ўт ўчирувчиларни 14 марта «алдашди»


Неъмат касофати « Ўзбекистон Халқ Ҳаракати\n30 April 2012 - 14:31\nБу мақолани ёзишга ЎХҲ сайтига қўйилмаган бошқа бир мақоламиз сабаб бўлди. Ўша мақолада Ж. Маматни ЎХҲ ва унинг раисига қилаётган даъволари қахр ва алам билан қаламга олинганди. Мақсад Ж.Маматни обдан тузлаб чакагини юмиш эди.\nАдмин билан боғланиб,нега мақола сайтга қўйилмаганини сўраганимда,менга “шаллакиларга тенг келаверсак,улардан фарқимиз қолмайди-ку” ,деган жавоб бўлди.\nШу оддий ҳақиқатни англамаганимга ўзимдан ўпкаландим. Нима бўлишидан қатъий назар шаллақиларга жавоб бериш керак. Уларга энг гўзал жавоб эса сукут сақламоқ экан. Инсоний ахлоқнинг моҳияти, энг қимматбаҳо неъмат, бу сукут сақламоқлик эканига яна бир карра амин бўлдим.\nСуқрот “Жанжалкаш рафиқам мен учун гўё чавандознинг асов оти кабидир. Асов отни бўйсундиролган чавандоз ҳар қандай тулпорни бемалол минолганидек, мен ҳам Ксантиппа билан муроса қилиш воситасида ўзга кишилар билан осонгина муомалада бўла оламан.”-деган экан.\nИнтернет бу,давримизнинг Парвардигор берган беназр,тенги йўқ мўъжизаси. Бу қудратли куч воситасида нималар қилиш мумкинмас.\nБитта тугмани босиб сония ўтмай дунёнинг исталган нуқтасида хохлаган киши билан истаганча сухбатлашишми, дунёнинг исталган еридан исталган тарихидан, илму-санъатдан исталган маълумотни ботмонлаб олиш мумкин. Бир-биридан узоқ элларда ажраб юрган дўсти ёронларни яқинлаштирувчи, бир қадар дийдорлашув воситаси бу интернет эмасми.? Афсуски бу неъматни қадрига етмай уни пайти келса касофатга айлантирамиз.Бу неъматни ҳар балолар билан ифлослантираётганимизни,ҳамма ичадиган сувга, сутга пешоб аралаштираётганимизни яна бир ўйлаб қўяйлик.\nЭҳ СНБ СНБ…Ҳали ҳам бировни бошини-бошига уруштириб обрў топмоқчи бўласизми? КГБ дан қолган бу сарқит услубдан қачон қутуласиз? Шуни доим ёдингизда тутинг.Қайси жамият илмда бунёдкорликда,санъатда, ижодда, қўйингчи ҳар тарафлама илғор бўлса сиз каби махсус хизмат эгалари ҳам шу даража юксак маънавий тафаккур ва кучли маърифат эгаси бўлишингиз мумкин. Яъни масалан ривожланган мамлакатимизга жосус бўлиб келган шахс ватандошларимиз яратаётган асл дурдоналарни, кашфиётларни юлиб кетиш пайида бўлганларида ушлаш, ёки чет элда резидент бўлиб юртимиз тараққиёти учун керакли маълумотларни олиш учун ишлаш. Масалан Рихард Зорге, Штирлиц кабиларга ўхшаган вазифаларни адо этган бўлардингиз.Ёки кўплаб чет тилларини, кимё, физика ва бошқа илмларни ўрганиб шунга яраша асл миллат ҳавфсизлиги учун жонбозлик кўрсатган бўлардингиз.\nАфсуски, бизга ўхшаган қолоқ юртда эса пистафуруш-у бозорчилар билан овора бўлишингизга тўғри келяпди.(Матлубов Иноятовга “Нега бизни ишга аралашасан” деса, униси”нима фақат сени йигитларинг ўзига иморат қуриши керакми?”деб жавоб қилибди)\nАгар-ки одил жамиятда фаолият кўрсатганингиздами ҳозирги ишларингиз қанчалар иснод эканини билардингиз.\nСиз “ҳозир ишимиз мамлакатда фитна қўзғолиб ҳунрезлик бўб кетмаслиги,мамлакат барқарорлигини сақлаш учун керак бўлса юртбошимиз айтганидек керак бўлса 200 тасини бошини олиб ташлаймиз”деб юраверинг-чи. Фурсати келар ўшанда ҳеч нима билан ўзингизни оқлай олмайсиз.Мамлакат барқарорлигини сақлаш шу бўлса ундан сиз билмаган “беқарорлик” афзал эмасми? А.П.Чехов ибораси билан айтганда “қурбақага минг шакар сепма барибир уни емайман”.\nЖ.М.чиларга айтар сўзим шуки,улар кези келганда Кофирун сурасини ўқиб турсалар бас.\nСизларни ранжитган бўлсам аввалдан узр сўрайман !


05 июл 2022, Тошкент вақти: 04:38\nЎзбекистонлик зиёратчиларнинг дастлабки гуруҳи душанба куни Умра зиёратига жўнаб кетди.\nЎзбекистон Дин ишлари бўйича давлат қўмитасининг маълумотига қараганда, биринчи гуруҳ 225 кишидан иборат бўлган. Жорий йилда жами 1183 нафар ўзбекистонлик Умра зиёратига боради.\nРасмий маълумотда ўзбекистонлик зиёратчилар учун Мадинадаги “Масжиди набавий” ва Маккадаги “Ҳарам масжиди”дан унча узоқ бўлмаган тўрт юлдузли меҳмонхоналар тайёрлаб қўйилгани айтилади.\nУмра зиёрати чоғида ўзбекистонликларга 2 ишчи гуруҳи, 7 шифокор ва 2 ошпаз хизмат кўрсатади.


"Тоттенхэм" Бэйлни ортга қайтариш ҳуқуқига эга, аммо...\n29 май, 2018, 12:35\nЛондоннинг "Тоттенхэм" клуби "Реал" ярим ҳимоячиси Гарет Бэйлни қайта сотиб олиш ҳуқуқига эга. Бу ҳақда BBC хабар бермоқда.\nАммо, юқоридаги манбаанинг маълум қилишича “шпорлар” 28 ёшли уэльслик футболчининг юқори маоши ва каттагина трансфер нархи сабаб уни ортга қайтариш фикрида эмаслар.\nЭслатиб ўтамиз, Бэйл “Реал” сафига 2013 йил “Тоттенхэм”дан нақд 101 млн еврога келиб қўшилган эди. Айни дамда “қироллик клуби”дан кетишни режалаштираётган футболчига "Манчестер Юнайтед" ва "Бавария" клублари жиддий қизиқиш билдиришмоқда.


Клопп: «Роналдунинг «Манчестер Юнайтед»га ўтганидан хурсанд эмасман»\nЮрген КлоппМанчестер ЮнайтедКриштану Роналду\n«Ливерпуль» бош мураббийи Юрген Клопп Криштиану Роналдунинг «Манчестер Юнайтед»га ўтиши ҳақида фикрини билдирди.\n«Унинг «Юнайтед»га ўтганидан хурсандманми? Йўқ, бу мени хурсанд қилмайди. Ҳа, афсуски у яхши футболчи.\nРоналдунинг «Юве»ни тарк этганидан ҳайрон қолгандим, аммо «МЮ»га қайтишини кутмагандим. Криштианунинг «Сити»га ўтиши ҳақида хабарлар пайдо бўлгач, бу «МЮ» учун қизиқ бўлиши ҳақида ўйлагандим. Кўп ўтмай, «Юнайтед» уни илиб кетди. Улар нимани исташса, ўша ишни амалга ошира олишади», - дея Клоппнинг сўзларини келтирмоқда Sky Sports.\nЭслатиб ўтамиз, Роналду «МЮ»даги биринчи ўйинида дубль қайд этиб, «Ньюкасл» устидан йирик (4:1) ғалабага эришди.\nМаълумот учун, АПЛ 4-туридан кейин «МЮ» ва «Ливерпуль» ҳисобида 10 очкодан йиғилган.


Тиббий огоҳлантиришлар ва огоҳлантирувчи\nёзувлар матнини тасдиқлаш ҳақида\nЎзбекистон Республикасининг "Алкоголь ва тамаки маҳсулотларининг тарқатилиши ҳамда истеъмол қилинишини чеклаш тўғрисида" 2011 йил 5 октябрдаги ЎРҚ-302-сонли Қонуни ижросини таъминлаш мақсадида\n1. Ўзбекистон Республикасининг "Алкоголь ва тамаки маҳсулотларининг тарқатилиши ҳамда истеъмол қилинишини чеклаш тўғрисида" 2011 йил 5 октябрдаги ЎРҚ-302-сонли Қонуни ижро учун қабул қилинсин.\n- алкоголь идишининг ёрлиғида жойлаштириладиган тиббий огоҳлантириш матни 1-иловага;\n- тамаки маҳсулотининг қутисида (ўровида) жойлаштириладиган тиббий огоҳлантириш матни 2-иловага;\n- тамаки маҳсулотининг қутисида (ўровида) жойлаштириладиган тиббий огоҳлантириш матнига талаблар 3-иловага;\n- алкоголь маҳсулотлари реализация қилинадиган жойлардаги огоҳлантирувчи ёзувлар матнлари 4-иловага;\n- тамаки маҳсулотлари реализация қилинадиган жойлардаги огоҳлантирувчи ёзувлар матнлари 5-иловага;\n- алкоголь ва тамаки маҳсулотлари реализация қилинадиган жойлардаги огоҳлантирувчи ёзувлар матнлари 6-иловага;\n- алкоголь ва тамаки маҳсулотлари реализация қилинадиган жойлардаги огоҳлантирувчи ёзувлар жойлаштириладиган плакатларга талаблар 7-иловага мувофиқ тасдиқлансин.\n3. Вазирликнинг ДПЁТББ бошлиғи Д. Миразимов ва СЭНББ бошлиғи Л. Туйчиевга:\n- алкоголь идишининг ёрлиғида тиббий огоҳлантириш матнини жойлаштириш учун "Ўзвинпром-холдинг" компаниясига;\n- тамаки маҳсулотининг қутисида (ўровида) тиббий огоҳлантириш матнини жойлаштириш учун "Ёғ-мой ва озиқ-овқат саноати" уюшмасига;\n- тиббий огоҳлантиришлар матнларини алкоголь ва тамаки маҳсулотларига тегишли стандарт ва техник регламентларига киритиш учун Ўзстандарт Агентлигига ушбу буйруқнинг нусхаси ўз вақтида тақдим этилишини таъминласин ва уларнинг ижроси натижалари ўрганилсин.\n4. Ўзбекистон Республикаси Соғлиқни сақлаш вазирлигининг "Ўзмединфо" маркази директори М. Баймухамедовга ва "Ўзбекистонда соғлиқни сақлаш – Здравоохранение Узбекистана" газетаси бош муҳаррир ўринбосари И. Соатовага:\n- ушбу буйруқ Соғлиқни сақлаш вазирлигининг веб-сайти ва "Ўзбекистонда соғлиқни сақлаш – Здравоохранение Узбекистана" газетасида белгиланган тартибда жойлаштирилсин.\n5. Мазкур буйруқ ижроси назорати вазирнинг биринчи ўринбосари А. Алимов зиммасига юклатилсин.\nВазир А. Икрамов.


Тошкентдаги энг “тирбанд” айланма йўл бузиб ташланди - Carzone.Uz\nТошкентдаги энг “тирбанд” айланма йўл бузиб ташланди\nВилоятлардан ушбу айланма йўл орқали ҳар куни 4 мингдан ортиқ автомашина Тошкентга кириб келади ҳамда чиқиб кетади. Ушбу айланма йўл эса бузиб ташланди, деб ёзади uznews.uz.\nЭслатиб ўтамиз, пойтахтга энг кўп транспорт қатнови Роҳат айланма йўли орқали амалга оширилиши кузатилган.\nТошкент шаҳар ҳокимлигининг ташаббуси билан ушбу тирбадликларни бартараф этиш чоралари кўрилиб кенг кўламдаги қурилиш, таъмирлаш, ободонлаштириш ишлари бошлаб юборилди. Ушбу ишлар натижасида Роҳат чорраҳасида юзага келаётган ноқулайликлар 3 кун ичида бартараф этилиб 5 йўлакли айланма йўл замонавий чорраха қиёфасига келтирилади.\nАлбатта амалга оширилаётган ушбу қурилиш ишлари аввалгиларининг давоми сифатида йўлларнинг 5 йўлакли айланма йўлига айланиши, пойтахтимизга ташриф буюраётган меҳмонларга ўзгача совға бўлади.\nЗамонавий шаҳарсозлик, йўл қурилиши ва юқори сифатли технологиялар асосида барпо этилаётган Роҳат чоррахасида иш жараёни қизғин тарзда олиб борилмоқда. Йўл четидаги бетон тўсиқлар янги замон талаблари даражасидагига ўзгартирилмоқда.\nТошкент шаҳар ҳокимлиги Ахборот хизмати хабарига кўра, вақтинчалик юзага келаётган ноқулайликлар учун Тошкент шаҳар ҳокимлиги шаҳримиз аҳолиси ҳамда меҳмонларидан узр сўрайди!


Ўзбекистонда қирғиз исëни ҳақида сукут сақланмоқда\n17 май 2022, Тошкент вақти: 12:34\nЎзбек-қирғиз чегарасадаги Дўстлик постидан бошқа аксар ўтиш пунктлари шу кунларда тақа-тақ ëпиқлигича қолмоқда.\nҚирғизистонда содир бўлаётган халқ исëни ҳақида Ўзбекистон оммавий ахборот воситалари лом-мим демаëтир. Айни пайтда¸ Ўзбекистоннинг Қирғизистон билан чегара ҳудудларидаги қўшинлари кучайтирилган режимга ўтказилган.\nҚўшни Қирғизистонда халқ ғалаёнлари бўлиб турган, ҳокимиятлар мухолифат вакиллари томонидан ишғол қилиниб турган бир пайтда, Ўзбекистон марказий ва маҳаллий телевидениеларининг ахборот дастурлари иккинчи кун бўляптики¸ бу ҳақда сукут сақламоқда. Ўзбекистонлик аёл бу воқеалардан умуман хабари йўқлигини айтади.\nОзодлик: Қирғизистондаги воқеаларни эшитдингизми?\n- Қанақа воқеа? Ҳалиги таможнядагиларми?\nОзодлик: Йўқ¸ кеча бир қанча вилоятларда йиғилишлар бўлиб¸ ҳокимиятлар норози халқ томонидан ишғол қилинган. Ҳозир Бишкекда ҳокимият учун тўполон бўлаяпти.\n- Буни эшитмабман ака.\nОзодлик: Ўзбекистон телевидениеси бермадими?\n- Йўқ¸ кўрмабман ҳам. Телевизорда бизда олиб бермаяпти ҳам шекилли¸ дейди ўзбекистонлик аëл.\nЯна бир суҳбатдошимиз, андижонлик Садирохун Сўпиевнинг айтишича, халқ норозилиги ёки намойишлари каби хабарлар Ўзбекистон телевидениесида умуман кўрсатилмайди. Ўзбекистон ҳукумати бундай хабарлардан аҳолининг огоҳ бўлишидан ва “чиллаки чиллакини кўриб чумак уриши”дан хавфсирайди.\n- Йўқ¸ уни кўрсатмайди. Одамлар айнийди деб кўрсатмайди. Энди ҳалиги чиллаки чиллаки нимасидан нима бўлибди деган гап борку. Бизникилар ҳам шунақа қилиб қолмасин деб кўрсатмайди. Бизникилар Тожикистоннинг Роғун ГЭСини кўрсатишади. Концерт¸ кейин бешта ҳарфни қўйиб¸ “Олди а¸ орқаси м¸ топинг нима?” дейди. Топишади¸ бир нарсалар деб ўтиришади. Ўзбекистон телевидение ва радиосини кўрдингиз¸ жонингиз чиқиб кетадида. Учта қиз юради¸ битта ўғил бола ашула айтади. Қўяверасиз энди. Бир одам “Миллатни йўқотаман десанг¸ уни ашула¸ музикага ўргатгин” деб айтган экан. Бутун ашулачи бўлиб кетди. Чамамда¸ бизда Ўрта Осиë халқига етадиган ашулачи чиқди. Мен энди бизнинг раҳбарларга раҳмим келаяпти. Бизнинг раҳбарлар ҳам ухлай олмайди. Уларни кўриб жуда бўғилишади¸ дейди Садирохун Сўпиев.\nЎзбекистонликлар Қирғизистонда содир бўлаётган воқеалар ҳақида Россия телеканаллари ва хорижий радиостанциялардан ахборот олишаётганини айтишади.\nАйни пайтда¸ хабарларга кўра, 6 апрел кечқурундан бошлаб Ўзбекистоннинг Қирғизистон билан чегарадош ҳудудларидаги чегара қўшинлари кучайтирилган режимга ўтказилган. Хўжаобод туманидаги “Дўстлик” чегара постига туташ Қирғизистон чегара постига бориб қайтган ўшлик мухбиримиз Шерзод Юсуфнинг айтишича, чегаралар тамоман ёпиб қўйилгани йўқ, бироқ чегарадан ўтувчилар қаттиқ текширилгандан сўнг ўтказилмоқда.\n- Ўзбекистон¸ Қозоғистонлар билан кучайтирилган назорат режимига ўтдик деяпти.\nОзодлик: Чегаралар ëпилганми йўқми?\n- Чегаралар очиқ. Фақат усиленний режимда экан¸ дейди ўшлик мухбиримиз.\nФарғона вилоятининг Риштон туманидан Қирғизистоннинг Боткент вилоятига ўтадиган чегара ўтказув пункти ҳозирча нормал ишлаб турибди, дейди риштонлик Комилжон ака.\n- Бизнинг Риштон билан чегарамиз очиқ. Қирғизистон постига 200 сўм тўлайсиз. Бизникига тўламайсиз. Ўтиб Сўхга қараб кетамиз. Аммо Қирғизистон чегараси очиқ. Шу бугун ўзим Риштонга чиқдим. Қирғиз нималари ҳаммаси юришибди¸ дейди Комилжон ака.\nАндижон вилоятининг Хонобод тумани хокимиятининг ўз исмини билдиришни истамаган ходимига кўра, 2009 йилда бу ердаги чегарага бўлган қуролли ҳужумлардан сўнг Қирғизистонга ўтадиган чегара пункти тамоман ёпиб ташланган.\nОзодлик: Хонобод Қирғизистонга чегарадош туманку. Қирғизистонда бугун тўполонлар бўлаяптида. Чегара очиқми ëпиқми шуни сўрамоқчи эдим.\n- Ака бизда ўткизмай қўйган. Дўстлик пости борку¸ ўша ерда биттта ўтадиган йўл қилиб қўйган. Умуман бошқа йўл йўқ. Чуқур қазиб тўсиб олган. Агар биттасининг қўлига 10 минг бериб нариëққа ўтаман десангиз¸ у ëқда Қирғизистон¸ бу ëқда Ўзбекистон солдати сразу отаманга тушади¸ дейди Андижон вилоятининг Хонобод тумани хокимиятининг ўз исмини билдиришни истамаган ходими.\nЎзбекистон Миллий Хавфсизлик хизмати давлат чегараларини қўриқлаш қўмитасидан ўзбек-қирғиз чегарасидаги бугунги вазият ҳақида маълумот олишнинг имкони бўлмади.


“ЁШ КИТОБХОН” КЎРИК-ТАНЛОВИ туман босқичи якунланди » Навбахор тумани хокимлиги\nYangiliklar Муаллиф:\tinfo - авг 17, 2018\n“ЁШ КИТОБХОН” КЎРИК-ТАНЛОВИ туман босқичи якунланди\nМаънавиятимизнинг юксалиши, онг ва савия даражамизнинг кўтарилиши ҳамда руҳий оламимизнинг камолга етиши айни китоб мутолааси жараёни билан боғлиқдир. Китоб тўғри йўлга бошловчи, ҳамиша одамларни ҳаёт ҳақиқатига тик боқишга ундайдиган, билимларимизни бойитувчи хазинадир. Китоб инсонни тўғри йўлга бошлайди. Энг оғир дамларида содиқ дўст, ҳамроҳ бўлади.\nБугунги глобаллашув жараёнида инсонни ўз атрофига оҳанрабодек тортадиган кучлар бисёр. Инсоният ақл-тафаккурининг маҳсули бўлган ахборот коммуникация технологиялари айни кунда бизнинг яқин ҳамроҳимиз, овунчоғимизга айланган. Ўзимизга керакли бўлган ахборотни, маълумотни бир лаҳзада қўлга киритиш имконияти мавжуд. Ҳатто электрон дарсликлар, адабиётларни ҳеч иккиланмай интернет тармоғидан юклаб олиб ўқишимиз мумкин. Аммо улар китоб мутолаасининг ўрнини ҳеч қачон боса олмайди. Айниқса, бадиий адабиётни мутолаа қиларканмиз, ундан оладиган лаззатнинг гашти ўзгача бўлади. Чунки китоблар ўзга олам, ўзга дунё. Бу дунёнинг сеҳрини ҳеч нарсага алмаштириб бўлмайди. Ана шу оддий ҳақиқатни фарзандларимиз онгига сингдириш мақсадида Республикамиз миқёсида китобхонлик тадбирлари, китоб ярмаркалари, турли кўрик-танловлар ташкил этилаётир. Ана шундай нуфузли тадбирлардан бири Ўзбекистон Ёшлар иттифоқи, Ўзбекистон Республикаси Халқ таълими, Олий ва ўрта махсус таълим вазирликлари, Ўзбекистон Ёзувчилар уюшмаси, Республика Маънавият ва маърифат маркази, Алишер Навоий номидаги Тошкент Давлат ўзбек тили ва адабиёти университети ҳамкорлигида ташкил этилаётган "Ёш китобхон” Республика кўрик танловидир.\nҚадимий ва бетакрор диёримиздан етишиб чиққан буюк аллома, адиб ва мутафаккирларимизнинг бой маънавий меросини, умумбашарий цивилизация, маданият, дунёвий ва диний илм-фан тараққиётига улкан ҳисса қўшган улуғ аждодларимизнинг ноёб асарларини асраб-авайлаш, келгуси авлодларга безавол етказиш, уларнинг нодир меросини, ибратли ҳаёти ва ижтимоий фаолиятини ҳар томонлама чуқур ўрганиш ва тарғиб этиш, ёшларимизни ўзликни англаш, миллий ва умуминсоний қадриятларга ҳурмат руҳида тарбиялаш, улар ўртасида китобхонлик маданиятини кенг оммалаштириш ҳамда Ўзбекистон Республикаси Президентининг жорий йил 12 майдаги "Буюк алломалар, адиб ва мутафаккирларимиз ижодий меросини кенг ўрганиш ва тарғиб қилиш мақсадида ёшлар ўртасида китобхонлик танловларини ташкил этиш тўғрисида”ги ПҚ-3721 сонли қарори ижросини таъминлаш мақсадида ўтказилаётган ушбу кўрик-танлов уч ёш тоифасида, 4 босқичда ташкил этилмоқда.\nЯқинда туманимиздаги 1-умумтаълим мактабида кўрик-танловнинг 2-босқичи бўлиб ўтди. ТуманМаънавият ва маърифат бўлинмаси, Ёшлар иттифоқи туман бўлими Кенгаши, туман Халқ таълим бўлими ҳамкорлигида ташкил этилган тадбирда 10 ёшдан 14 ёшгача, 15 ёшдан 19 ёшгача ва 19 ёшдан 30 ёшгача бўлган китобхонлар ўзаро беллашишди. Иштирокчилар ўзбек адабиёти ҳамда жаҳон адабиёти дурдоналаридан қанчалик баҳраманд эканликларини намойиш этишди.\nҚизиқарли ва муросасиз кечган баҳсларда 10 ёшдан 14 ёшгача бўлган иштирокчилар ўртасидаСевара Бобоёрова, 15 ёшдан 19 ёшгача бўлган китобхонлар ўртасида Маржона Нодирқулова, 19 ёшдан 30 ёшгача бўлганлар ўртасида эса Зоир Раҳмоновлар ғолиб деб топилиб, вилоят босқичида иштирок этиш ҳуқуқини қўлга киритишди. Тадбир сўнггида ғолиблар диплом ва қимматбаҳо совғалар билан тақдирланди.\n"Камалак” болалар ташкилоти раиси


Марказий Осиё ягона энергия ҳалқаси қачон ишга туширилади - Ходжаев жавоби\n19:07 20.09.2019 (Янгиланган 20:12 20.09.2019)\nЎзбекистон Энергетика вазирининг ўринбосари Шерзод Ходжаевга кўра, Ўзбекистон минтақавий энергия ҳалқасини ишга тушириш учун ҳаракат қилмоқда ва бу лойиҳа 2023 йилга келиб амалга ошиши мумкин\nТОШКЕНТ, 20 сен - Sputnik. Ўзбекистон Энергетика вазирининг ўринбосари Шерзод Ходжаевга кўра, Марказий Осиё ягона энергия ҳалқасини яратиш ишлари бир неча йил вақтни олади. Хусусан, Ўзбекистон бугунги кунда Тожикистоннинг энг йирик подстанциялардан бири бўлган Регар ва ўзининг энг йирик подстанцияси Гузар ўртасида линияни қуриш бўйича амалий ишларни бошлаган.\nМОМИҲга аъзо давлатларнинг энергетика вазирлари декларация имзолади\n"Биз жуда қисқа вақт ичида Тожикистонни ягона электр энергияси ҳалқасига улаш ҳаракатидамиз. Барча ҳаракатларимиз шунга қаратилган. Осиё тараққиёт банки бизга имтиёзли кредитларни тақдим этган ва йил якунига қадар Ўзбекистоннинг энг йирик подстанцияларидан бири бўлмиш Гузарни Тожикистоннинг йирик подстанцияси - Регар билан боғлаймиз", - деди Ходжаев.\nЭнергетика вазири ўринбосарининг сўзларига кўра, ушбу подстанциялар ўртасида линия ўз вақтида бўлган, лекин кейин бу материаллар бошқа линиялар учун фойдаланилган. Эндиликда эса ушбу линия тикланади.\n"2020 йил охирига келиб линия ишга тушади, деб умид қиламиз", - деб умид билдирди Ходжаев.\nХоджаев, шунингдек, Туркманистон ва Афғонистонни Марказий Осиё энергия ҳалқасига қўшиш масаласи борасида ҳам тўхталди.\nТаъкидлашича, айни вақтда техник гуруҳни ташкил этиш қарори қабул қилинган. Бу гуруҳ лойиҳалаштирувчилар учун техник топшириқ ва таклифларни тайёрлаш билан шуғулланади.\nМирзиёев атом энергиясидан фойдаланиш тўғрисида қонунни имзолади\n"Бу жуда мураккаб жараён ва бу ерда лойиҳасиз иш битмайди. Шу боис тегишли ҳисоблар, ўрганишлар олиб борилиши лозим. Шундан кейингина буни амалга оширса бўлади", - деди вазир ўринбосари.\nХоджаев ЦАРЭС (МОМИҲ) мамлакатлари энергетика вазирлари нега айнан Тошкентда тўпланишди, деган саволга ҳам жавоб берди.\nВазир ўринбосарининг айтишича, Тошкентда ўтказилаётган Марказий Осиё мамлакатлари иқтисодий ҳамкорлиги (МОМИҲ), минтақа давлатлари энергетика вазирларининг биринчи мулоқоти барча давлатлар учун чиндан муҳим масала.\n"Ўзбекистон СССР давридан буён Марказий Осиё энергетика тизими маркази бўлиб келган ва ҳозирга қадар бу ерда мувофиқлаштирувчи диспетчерлик маркази бор, унинг ёрдамида давлатлараро электр узатиш линиялари ўртасида диспетчерлик бошқаруви амалга оширилиб келади", - деб қайд этди Ходжаев.\nЭслатиб ўтамиз, биринчи марта ўтказилаётган МОМИҲ энергетика вазирларининг минтақавий мулоқоти мамлакатлар ва компанияларни бирлаштиради ҳамда ушбу ҳудуднинг энергетик хавфсизлигини таъминлашга хизмат қилади.\n© Foto : Из личного архива Виктора Елистратова\nИшончли электр таъминоти аҳоли фаровонлиги учун зарур бўлиш билан бирга, замонавий иқтисодиётнинг асосини ташкил этади. Ва ушбу мақсадга эришиш МОМИҲ энергетика вазирларининг умумий вазифаси ҳисобланади.\nЭнергетика инвестицион форумида (ЭИФ) унда бизнесни энергетика, хусусан, Марказий Осиё энергетика бозорларига жалб этиш масалаларини муҳокама этадилар.\nЭИФ-2019 инвесторларга ўтиш давридаги тез ўзгарувчан шарт-шароитларга мослашишга ёрдам беради, ҳукуматлар, инвесторлар ва келгуси авлод тадбиркорларининг бизнес лойиҳаларини рағбатлантиради.\nФорум доирасида шунингдек, ОТБ МОМИҲ биринчи стартаплар танловини тақдим этади. Танланган финалчилар ўз бизнес ғояларини “TedTalk” форматида намойиш этишади.


Ҳаж китобидан. Mадинаи мунаввара зиёрати\n1337 Ўқиш режими + -\nMaдинaи Myнaввapa ep юзидaги энг фaзилaтли epлapдaн ҳиcoблaнaди. Бy шaҳap – Пайғaмбapимиз aлaйҳиccaлoмнинг ҳижpaт қилгaн жoйлapи. Қypъoни Kapимнинг кўп oятлapи тyшгaн шaҳap. Ислoм дaвлaти қурилган шаҳар. Caҳoбaи киpoмлapни кўpгaн шаҳар. Пaйғaмбapимизнинг мyбopaк жacaдлapини ўз бaғpигa oлгaн шaҳap. Улyғ caҳoбaи киpoмлap дaфн этилгaн шaҳap.\nMaдинаи Myнaввapага зиёpатгa бopиш ҳаж ибодатидан ҳисобланмайди. Лeкин ҳаж мaвcyми бy yлyғ шаҳapни зиёpaт қилишгa энг қyлaй имкoниятдиp. Aлoҳидa янa кeлишгa oдaмнинг қypби eтaдими, йўқми. Шyнинг yчyн ҳap биp ҳoжи, хoҳ ҳаждaн aввaл бўлcин, хoҳ кeйин бўлcин, Maдинaи Myнaввapaгa зиёpaтгa бopишгa oшиқaди.\nMaдинaи Myнaввapa вa хycycaн, Пaйғaмбapимиз aлaйҳиccaлoмнинг мyбopaк мacжидлapи зиёpaтининг фaзли ҳaқидa кўплaб ҳадислар вopид бўлгaн. Шyлapдaн биpидa: «Лa тyшaддyp pиҳaлy иллa илa caлacaти мacожидa: ал-мacжидил ҳapoми вaл мacжидил aқco ва мacжидии ҳaaвa» – «Kўч бoғлaб зиёpaтгa фaқaт yч маcжидгa бopca бўлaди: Macжидyл Ҳapaмга, Macжидyл Aқcoгa ва мeнинг мaнa бy мacжидимга», дeгaнлap.\nAбy Ҳypaйpa poзияллoҳy aнҳy pивoят қилгaн ҳaдиcдa Пaйғaмбapимиз aлaйҳиccaлoм: «Coлaтyн фий мacжидии ҳaaзa хoйpyн мин aлфи coлaтин фиймаа cивaҳy иллaл мacжидил ҳapoм» – «Meнинг мacжидимдaги биp нaмоз yндaн бoшқacидaги мингтa нaмoздaн яхшидиp, фақaт Macжидyл Ҳapaмгинa yндaн мycтаcнo» дeгaнлap. Чyнки Macжидyл Ҳapaмдaги биp нaмoз бoшқa oддий мaсжидлapдaги юз минг нaмoзгa тeнгдиp.\nЗиёpaтчи, aввaлo, гyнoҳлapигa тaвбa қилиб, хycycaн, Пaйғaмбap aлaйҳиccaлoмнинг cyннaтлapигa хилoф бўлгaн ишлapдaн тaвбa қилиб, кeйин зиёpaтгa oтлaнaди. Йўлдa Пaйғaмбap aлaйҳиccaлoмгa caлавoт вa дypyдлapни кўплaб aйтaди. Пaйғaмбapимиз aлaйҳисcaлoмнинг мacжидлapигa киpишдaн oлдин ғycл қилиб, ўзигa хyшбўй нapcaлapдaн cypтиб-ceпиб, энг яхши кийимлapини кийиб боради. Myбopaк мacжидгa eтгaндa ўнг oёғи билaн киpaди вa киpиш пaйтидa: «Биcмиллaҳи вaccoлaтy вaccaлaмy ъaлa pocyлиллoҳи, aъyзy биллaҳил ъaзийм вa бивaжҳиҳил кapийм вa cyлтониҳил қoдийм минaш шaйтoниp poжийм, Aллoҳyммa ифтaд лий aбвaбa poҳмaтик», дeб дyo қилaди.\nМаъноси: «Aллoҳнинг нoми илa, Pacyлyллoҳгa caлoт вa caлoмлap бўлcин. Улyғ Аллoҳдaн yнинг кapим важиҳи илa, қадим cyлтoни ила шaйтoниp poжимдaн пaнoҳ тилаймaн. Эй Аллoҳ, мeнгa paҳмaт эшиклapини oчгил». Cўнгpa қaлбидaги энг яхши дyoлapни қилиб, paвзa capи юpaди.\nПaйғaмбapимиз aлaйҳиccaлoм: «Ma бaйнa бaйти вa минбapи poвзaтyн мин pийaзyл жaннa» – «Уйим билaн минбapим ўpтacидa жaннaт бoғлapидaн биp бoғ бop», дeгaнлap. Шyнинг yчyн Paвзaдa икки paкaт нaмоз ўқиш aфзaлдиp.\nKeйин ниҳoятдa oдoб билaн, oҳиcтa Пайғaмбap алaйҳиccaлoмнинг қaбpлapи тoмoн юpилaди. Қaбpи шapифгa юзни қилиб тypиб, тўғpиcигa кeлгaндa: «Accaлaмy ъaлaйкa, йaa pacyлyллoҳи вa pоҳмaтyллоҳи вa бapокатyхy!» «Accaлaмy ъaлaйкa, йaa хoйрa хoлқиллoҳ!» «Accaлaмy ъaлaйкa, йaa caййидил мypcaлин!» «Accaлaмy ъaлaйкa, йaa имoмaл мyттaқин!» «Aшҳадy aннaкa қoд бaллaғтap pиcoлa вa aддaйтaл aмaнa вa нacaҳтaл yммa вa жaҳaдтa филлoҳи ҳaққa жиҳадиҳи», дейилади.\nПaйғaмбapимизгa caлoм бepиш yлкaн бахт вa caoдaтдиp. Ҳaдиcи шapифдa: «Биpop киши мeнгa caлoм бepca, aлбaттa, Aллoҳ мeнинг pyҳимни қaйтapиб бepaди вa мeн ўшa oдaмнинг caлoмигa aлик oлaмaн», дeганлap.\nCўнгpa cypилиб, ҳaзpaти Aбy Бакр Cиддиқ poзияллoҳy aнҳy қaбpлapигa pўбapў бўлинади. У кишигa ҳaм caлoм бepилaди: «Accaлaмy ъaлaйкa, йaa хaлифaтa pocyлиллoҳи!» “Accaлaмy ъaлaйка, йaa coҳибa pocyлиллoҳи вa aнийcaҳy фил ғopи вa poфиқoҳу фил acфapи вa aмийнaҳy ъaлaл acpopи жaзaкaллoҳy ъaнна aфзaлa мaa жaзa имoмaн ъaн yммaти нaбийҳи!» «Accaлaмy ъaлaйкa вa poҳмaтyллoҳи вa бapoкaтyҳy!»\nЯнa cypилиб, ҳaзpaти Умаp ибн Ҳaттоб poзияллoҳy aнҳyнинг қaбpлapигa pўбapў кeлинaди вa caлoм бepилaди: «Accaлaмy ъaлaйкa, йаа aмиpaл мyъминийн!» «Accaлaмy ъaлaйкa, йaa мyзхиpал иcлaм!» «Accaлaмy ъaлaйкa, йa мyкaccиpaл acнaм!» «Accaлaмy ъaлaйкa йаa poҳмaтyллoҳи ва бapoкaтyҳy!»\nKeйин қиблaга қapaб, кўнгилдaги дyoлap ихлoc билан ўқилaди. Зиёpaтчи Maдинaи Myнaввapaдa бўлгaн пaйтидa фapз нaмoзлapини жaмoaт билан Ҳapaми шapифдa aдo қилaди. Kўпpoқ Pавзaи шapифдa нафл нaмoзлapи ўқилca, тилoвaт қилинса, caлoвoтy дypyдлap айтилca, аъло. Мадинаи Мунавварада тypилгaн пaйтдa oв ҳайвонларини oвлaшдaн ёки ўcимликлapни кеcишдан сaқлaниш керак. Чyнки Maккaи Myкаррамани Aллоҳ cyбҳанaҳy вa таoлo ҳapoм қилгaн бўлca, Maдинaи Myнaввapaни Пaйғaмбapимиз aлайҳиссалом ҳapoм қилгaнлap. Ҳapaми Maккийгa нимa жopий қилингaн бўлca, Ҳapами Mадaнийгa ҳам ўшa нapcaлap жopий этилади.\nИбн Умapдaн pивoят этилгaн биp ҳaдиcи шарифда Пайғамбаримиз aлaйҳиccaлoмни Қyбo масжидини зиёрат қилиб икки paкaат нaмoз ўқиб тypгaнлapи aйтилади. Шyнинг yчyн зиёратчи Mадинаи Myнaввapaдa тypгaн чoғидa Қубо масжидини ҳaм зиёрат қилca, яхши бўлади. Имoм Aҳмaд pивoят қилгaн ҳaдиcдa Пaйғaмбap aлaйҳиccaлoм: «Kим yйидa таҳopaт қилиб, Қyбo мacжидигa кeлиб нaмoз ўқиca, yмpaнинг caвoбини oлaди», дeгaнлap.\nШyнингдeк, Maдинaи Myнaввapaдa caҳoбaлap дaфн этилгaн Бaқиъ қaбpиcтoни, шaҳидлap қaбpиcтoни вa Уҳyд тoғи тaгидa ҳaзpaти Ҳaмзaнинг қaбpлapи бopки, y epлapни ҳaм зиёpaт этиш савоблидир. Пaйғaмбap aлaйҳиccoлaтy вacaллaм yлapни дoимo зиёpaт қилap эдилap. Улapнинг зиёpaти пaйтидa: «Accaлaмy aлaйкyм дopaқaвмин мyъминин иннa иншaaллoҳy бихyм лаҳиқуун нacaълyл-лoҳa лaнa вa лaкyмyл ъoфийaтa», дeгaн дyo ўқилaди. Шyнингдeк, зиёpaт қилaдигaн бoшқa жoйлapни ҳaм зиёpaт этca бўлaди.\nЮpтгa қaйтиш oлдидaн Ҳapами шapиф янa биp бop зиёpaт этилиб, cўнгpa жўнaб кeтилади. Ҳaждaн yйгa қaйтиб кeлингaндa: «Aллoҳу aкбap кaбийpoн, Aллoҳy aкбap кaбийpoн, Aллoҳy aкбap кабийрон. Ooибyнa, тooибyнa, ъaaбидyнa, caaжидунa лиpoбинаа ҳаамидуна», дeгaн дyo ўқилaди.\nҲaж – yлкaн ибoдaт. Бy ибoдaтни aдo қилгaн oдaм Aллoҳнинг ўз бандaлapигa фapз қилгaн ибoдaтлapидан биpини бaжapгaн бўлaди. Бaъзи бир кишилap хaёл қилгaнидeк, ҳaж бoшқaлapдaн ycтyнлик бepмaйди. Шyнингдeк, гyнoҳлapим ювилиб кeтди, янa гyнoҳ қилaвepcaм бўлaди, дeгaн дaъвo ҳaм мyтлaқo нoтўғpидиp. Ҳeч ким Ҳaжнинг қaбyл бўлгaнини билмaйди. Ҳaжнинг қaбyл бўлгaнининг aлoмaти инcoн aввaлгидaн яxшилик тoмoнгa тyбдaн ўзгapишидиp. Бyндaй инcoн ҳeч қaчон гyноҳ ишлapгa қўл ypмaйди.\nБaъзи oдaмлap ҳaждaн кeйин чиллa ўтиpиш кepaк дeйди, бoшқaлap янa бoшқa ишлapни ўйлaб тoпaди. Acлидa, бyлapнинг ҳeч биpи ҳeч биp китoбдa кўpcатилмaгaн. Шapиaтдa йўқ ишлapни ўзлapигa мaжбypият қилиш ўpнигa, ҳaж қилиш бaхтигa мyяccap бўлгaн ҳap биp инcoн бy yлyғ нeъмaтгa шyкp этиб, кeйинги ҳaётини иймoндa, Иcлoмдa вa ахлoқ-oдoбдa бoшқaлapгa ўpнaк бўлapлик дapaжaдa яшaб ўтишгa интилмoғи дapкop. Шyндa ҳажнинг ҳақиқий caмаpacини ўзидa кўpaжaк. Аллоҳ тaoлo бapчaнинг ҳaжини қaбyл қилгaн бўлcин! Oмин!\n* Kaъбaи мyaззaмaнинг бaлландлиги 15 мeтp * Kaъбaи мyaззaмaнинг шимолий вa жaнубий тарафлари узунлиги 10,1 метр. *Kaъбaи мyaззaмaнинг шapқий вa ғарбий тapaфлapи yзyнлиги 12 мeтp. * Kaъбaи мyaззaмa эшигининг баландлиги 2 мeтp. * Caфo вa Mapвa opacидaги мacoфa 374 мeтp. * Caфo вa Mapвaдaги яшил ycтyнлap opacидaги мacoфa 70 мeтp. * Aқoбa нoмли тoш oтaдигaн жoйдaн ўpтaдaги тoш oтaдигaн жoйгaчa opa 156 мeтp. * Ўpтaдaги тoш oтaдигaн жoйдaн кичик тoш oтaдигaн жoйгaчa мacoфa 116 мeтp.\n«Бутун дунёга машҳур бўлган, келиб чиқиши арман миллатига мансуб, француз қўшиқчиси Шарл Азнавурнинг қизи Исломни қабул қилди», деб ёзади Word You Йиллар давомида давоми...\n08:17 / 21.12.2016 2916\n«Расулуллоҳнинг мавлид хотираларини нишонлаш билан уммат воқелиги ўртасидаги муносабат» (3-қисм)\nembedhttpswww.youtube.comwatchvfdgdpPc3fqgampfeatureyoutu.beembed Расулуллоҳ соллаллоҳу алайҳи васаллам бизларга «Агар мусулмонлар хуфтон ва бомдод намозида нима борлигини билганларида давоми...\n06:47 / 29.03.2019 4026\nЎзбекистон мусулмонлари идораси раиси, муфтий ҳазратлари Усмонхон Алимовнинг таъзияномаси\nКуни кеча юртимиз мусулмонлари улкан мусибатга, оғир жудоликка учради. Кўп йиллардан бери нафақат юртимиз, балки бутун мусулмон оламига сермаҳсул давоми...\n08:03 / 04.02.2017 5271\n02:58 / 06.09.2017 657\n22:00 / 28 ноябрь 269\n07:12 / 25 ноябрь 9480\n11:00 / 22 ноябрь 87\n11:17 / 14.01.2020 135121


Boeing концерни яқин орада янги самолётни яратиш устида ишларни бошлаши мумкин. Бу ҳақда манбаларга таяниб The Wall Street Journal нашри хабар берди. Бу компанияга 737 Max моделидан кейин бой берган позицияларини тиклашга ёрдам беради.\nНашрнинг хабар беришича, Boeing бир нечта буюртмачилар, жумладан лизинг компаниялари билан учрашувлар ўтказиб, уларнинг 200-250 ўринга мўлжалланган тор фюзеляжли янги самолёт борасидаги фикрларини билишга ҳаракат қилган. Бундай лайнер Boeing’нинг моделлар қаторида 737 Max ва 787 Dreamliner моделлари ўртасидан жой олиши мумкин.\nТаъкидланишича, музокаралар дастлабки босқичда бўлиб, янги самолёт яратилишига олиб келмаслиги ҳам мумкин.\nЯнги самолётни ишлаб чиқиш ва уни фойдаланишга қўйиш анча узоқ жараён ҳисобланади. Мисол учун, компания Dreamliner лойиҳаси бошланишини 2003 йилда эълон қилган ва 2007 йилдагина унинг илк прототипини тақдим этган. Самолётнинг биринчи синов парвози 2009 йилда амалга оширилган, 2011 йилдан эса ундан фойдаланиш бошланган.\nBoeing’нинг янги 737 Max модели билан 6 ой оралиқ билан иккита ҳалокат юз бериши компания обрўсига анча зарар етказди ва ушбу модель ишлаб чиқарилиши тўхташига олиб келди.


Сиз бу ердасиз: Бош сахифа / Ахборот хизмати / “Икки эшик орасида” китобини ўқиш учун романдан парчалар\nҚуёш ҳар куни уйғонган заҳоти жилмайиб боқадию унсиз хитоб қилади: бир киприк қоқгулик қисқагина умрингизда тинч - тотув яшасаларинг бўлмайдими? Гоҳ нон талашасизлар, гоҳ шон! Гоҳ макон талашасизлар гоҳида имон? Ахир ҳаммангиз инсонсизку ҳаммангиз\nменинг болаларимсизку, мен сизларнинг отангизманку. Бир-бирларинг билан қирпичоқ бўлаверишларингни кўравериб чарчаб кетдимку! Етар ахир, етар, болажонларим! Ўз онангизни – ер куррасини адойи тамом қилиб тинчимоқчимисиз?! Онангиз шу умидда туққанми сизни?! Шу ниятда кўтариб юрибдими кўксида!”\nЙигирма икки йил... йигирма икки йиллик умр хазон бўлди. Ёшим 50 ёшга етмасдан инвалид бўлдим... Эссиз умр... эссиз одам... эссиз умидларим ҳаммаси қора ерга кўмильди. Кимман ўзи? Мен ҳам одамманми? Мен ҳам онаманми?\nБиламан, сиз - тириклар ўлимдан қўрқасиз. Тириклигимда мен ҳам қўрқар эдим. Йўқ ўлим унчалик даҳшатли эмас. Эртами-кечми ҳамма ҳам ўладида! Ҳаёт нима ўзи?..худо ҳадя этган инъом. Аммо одамлар ҳар хил. Биров шу инъомни бошқалар билан баҳам кўради. Биров бошқаларникини ҳам қўшиб олгиси келади. Шу билан умри узайиб қоладигандек. Гап қачон ўлишдами? Қандай ўлишда эмасми?\n- Менчи, сизга атаб қийиқча тикдим. Кўп қийиқча тикдим. Отингизни ёзиб, тагига гуллар чиздим.\n- Йиғламанг, ойи, мен тирикман. Бугун ўзингиз кўрдингизку!\nАмалдор бўлишнинг яхши томони ҳам борда! Ўзингдан пастроқ турганларни темир пайпоқ кийган оёғинг билан тепасан! Ўшанда жонинг ҳақиқатан ҳам роҳат қилади. Одамлар сендан қўрқса, кўзингга қараб мўлтираб турса, бундан ортиқ роҳат борми? Бўлмаса, уям одам боши думалоқ чоти айри, лекин тўғри гапирасанми, нотўғрими, бари бир таъзим қилиб туради! Қандоқ яхши! Раҳмдил одамдан раҳбар чиқмайди...


G7 Россияни Украинадан қўшинларини зудлик билан олиб чиқиб кетишга чақирди\nG7 Россияни Украинадан армияни зудлик билан олиб чиқишга чақирди\n25 Mart 10:01 Ўзбекистон янгиликлари\nG7 БАРҚАРОРЛИК катта еттилик ТИНЧЛИК УКРАИНА халқаро ҳуқуқ\nКатта еттилик мамлакатлари етакчилари Украинани қўллаб-қувватлаш баёноти билан чиқишди ва Москвани урушни зудлик билан тўхтатишга ва Украина ҳудудини тарк этишга чақирди.\nБу ҳақда G7 баёнотида айтилган.\n«Биз, G7 етакчилари, Россиянинг асоссиз ва ноқонуний тажовузкорлиги ҳамда Президент Путин томонидан мустақил ва суверен давлатга қарши танланган уруш нуқтаи назаридан ҳамкорликимизни янада мустаҳкамлаш мақсадида Германиянинг таклифига биноан, G7 раислигида бугун Брюсселда учрашдик. Биз Украина ҳукумати ва халқини қўллаб-қувватлаймиз», — дейилади 24-март куни Брюсселда бўлиб ўтган етакчилар учрашувидан сўнг эълон қилинган баёнотда.\nШавкат Мирзиёев БМТ Ассамблеясининг 76-сессиясида нутқ сўзлади\nҚайд этилишича, давлат раҳбарлари тинчлик ва барқарорликни тиклаш, халқаро ҳуқуқ нормаларини таъминлаш борасида қатъий қарорда ҳамфикрдир.\n«Биз халқаро ҳамжамиятнинг мутлақ кўпчилиги билан Россиянинг ҳарбий тажовузини ва у келтираётган азоби-уқубатлар ва қурбонларни қоралашда давом этамиз», – деди етакчилар.\nБаёнотда «Катта еттилик»нинг барча аъзолари Украина тинч аҳолиси ва фуқаролик инфратузилмасига қилинган ҳужумларни қоралаб, ҳайратда эркинликлари билдирди.\nУкраинанинг Ирпин шаҳри Россия Федерацияси томонидан ўққа тутилганидан кейин.\nЎзбекистон, экспертларга кўра, экстремистлар билан Россиядан кўра яхшироқ курашади\n«Биз халқаро механизмлар, жумладан, Халқаро жиноий суд прокурори томонидан олиб борилаётган терговларни олқишлаймиз. Биз уруш жиноятлари тўғрисидаги далилларни тўплашни қўллаб-қувватлаш учун биргаликда ишлаймиз. Украинанинг Мариупол ва бошқа шаҳарларини қамал қилиш, шунингдек, инсонпарварлик ёрдамига рухсат бермаслик. Россия ҳарбий кучлари томонидан қабул қилиниши мумкин эмас.Россия кучлари зудлик билан Украинанинг бошқа минтақаларига хавфсиз йўналишларни, шунингдек, Мариупол ва қамалдаги бошқа шаҳарларга гуманитар ёрдам етказилишини таъминлаши керак», – деди етакчилар.\nУлар, шунингдек, Россия ҳукумати Халқаро суднинг Украина ҳудудида 24 февралда бошланган ҳарбий ҳаракатларни тўхтатиш ҳақидаги буйруғини зудлик билан бажаришини талаб қилмоқда.\n«Шунингдек, биз Россияни бутун Украинадан ҳарбий куч ва техникасини олиб чиқиб кетишга чақирамиз», — дейилади баёнотда.\nБундан ташқари, «Катта еттилик» етакчилари Беларусни Украинага қарши қуролли кучларини қўллашдан тийилишга чақирди.\n«Биз президент Путинни, ушбу тажовузнинг меъморлари ва тарафдорларини, жумладан Беларусдаги Лукашенко режимини ўз қилмишлари учун жавобгарликка тортиш учун бор кучимизни аямаймиз. Шу мақсадда бутун дунё бўйлаб иттифоқчиларимиз ва ҳамкорларимиз билан ҳамкорликда ишлашда давом этамиз. — деб ишонтиришди.\nУкраинанинг вайрон қилинган Изюм шаҳри сурати.\nШунингдек, Россияга қарши санкцияларни амалга оширишга катта эътибор қаратилиши қайд этилган.\nБундан ташқари, «Катта еттилик» мамлакатлари давлат ва ҳукумат раҳбарларининг фикрича, халқаро ташкилотлар Москва билан аввалги муносабатларини бундан буён сақлаб тура олмайди.\nБундан ташқари, G7 етакчилари бутун дунё бўйлаб озиқ-овқат таъминоти билан юзага келиши мумкин бўлган инқирозга қарши курашишга, заиф давлатлар ва узлуксиз озиқ-овқат таъминоти билан таъминланадиган Украинага ёрдам беришга ваъда беришди.\nОлий ўқув юртларига киришда абитуриентларнинг мактабдаги баҳолари ҳисобга олинади\n2020 йил 14 сентябр кунига Ўзбекистонда об-ҳаво


Амитриптилин эритма – medu.uz – Дорилар ҳақида маълумотлар ўзбек тилида\nHome Йўриқномалар Амитриптилин эритма\nТаъсир этувчи модда (ХПН): амитриптилин гидрохлориди\nфаол модда: амитриптиллин гидрохлориди – 10 мг;\nёрдамчи моддалар: глюкоза, инъекция учун сув.\nТаърифи: тиниқ рангсиз ёки деярли рангсиз эритма.\nАмитриптилин – трициклик антидепрессант, моноаминларни қайта қамраб олнишининг носелектив ингибиторидир. Яққол тимолептик таъсир кўрсатади, “катта“ антидепрессантлар гуруҳига киради. Тимолептик самараси яққол седатив самараси билан қўшилган. Шунингдек антисеротонин, антигистамин ва антихолинергик таъсирлар ҳам кўрсатади.\nПрепаратнинг биокираолишлиги тахминан 50% ташкил қилади. Қон плазмаси оқсиллари билан 90% ортиқроғи боғланади. Жигарда метаболизмга учраб, фармакологик фаол метаболитлар – нортриптилин ва динитротриптилин ҳосил қилади. Ярим чиқарилиш даври тахминан 17-30 соатни ташкил қилади, баъзида ундан ҳам кўпроқ. Асосан метаболитлар кўринишида сийдик билан чиқарилади.\nЭндоген депрессия, айниқса хавотирли-депрессив ҳолатларда қўлланади.\nОғир депрессияларда даволашни препаратни парентерал – мушак ичига ёки вена ичига катталарга суткада 3-4 марта 25-40 мг дозада секин юборишдан бошлаш мумкин. Даволаш курси – 3-12 юборишдан иборат. Бундан кейин амитриптилин гидрохлоридини кейинги даволашлар учун таблетка шаклида буюриш мақсадга мувофиқдир.\nКекса ёшдаги пациентларга препаратни кичик дозаларда буюрилади.\nБуйрак фаолиятини ўртача пасайишида: эҳтиёткорлик билан қўллаш керак.\nЖигар фаолиятини ўртача пасайишида: дозани эҳтиёткорлик билан танлаш ва агар иложи бўлса препаратни қон зардобидаги миқдорини аниқлаш тавсия қилинади.\nҚон тизими ва лимфатик тизими томонидан: суяк кўмигини сусайиши, агранулоцитоз, лейкопения, эозинофилия, тромбоцитопения.\nРуҳий бузилишлар: онгни чалкашув ҳолати, либидони пасайиши, гипомания, мания, ваҳима ҳолатлар, уйқусизлик, қўрқинчли туш кўришлар, делирий (кекса ёшдаги беморларда), галлюцинациялар (шизофренияли беморларда).\nКўриш аъзолари томонидан: аккомадацияни бузилишлари, мидриаз, кўз ички босимини ошиши.\nЭшитиш аъзолари томонидан: қулоқларни шанғиллаши.\nЮрак-қон томир тизими томонидан: юрак уришини кучайиши, тахикардия, ортостатик гипотензия, атриовентрикуляр блокадалар, юракнинг етакчи тизим оёқчаларини блокадалари, электрокардиография кўрсаткичларини бузилишлари (QT интервалини ва QRS комплексини узайиши), артериал гипертензия, аритмиялар.\nОвқат ҳазм қилиш тизими томонидан: оғиз қуриши, қабзият, кўнгил айниши, диарея, қусиш, тилни шишиши, сўлак безларини катталашиши, фалажланган ичак тутилиши.\nГепатобилиар тизими томонидан: сариқлик, жигарнинг функционал ҳолати кўрсаткичларини бузилишлари, қонда ишқорий фосфтаза ва трансаминазалари фаоллигини ошиши.\nТери томонидан: гипергидроз, тошма, уртикариялар, юзни шишиши, аллопеция, фотосенсибилизация реакциялари.\nУмумий бузилишлар: чарчоқлик, пирексия.\nБошқалар: тана вазнини ошиши ёки камайиши, юбориш жойида ўзгаришлар.\nАмитриптилинга ёки препаратнинг ҳар-қандай компонентларига ўта юқори сезувчанлик. Глаукома, простата бези гипертрофияси, қовуқ атонияси.\nЯқинда ўтказилган миокард инфаркти. Ҳар қандай турдаги блокадалар ва юрак ритмини бузилишлари, шунингдек коронар артериялари етишмовчилиги.\nАмитриптилин ва моноаминооксидазалари ингибиторларини (МАОИ) бир вақтда қабул қилиш серотонин синдромини ривожланишига (хавотирли қўзғалишлар, онгни чалкашуви, тремор, миоклонус ва гипертермияни ўз ичига олиши мумкин бўлган симптомлар билан бирга ) олиб келиши мумкин.\nАмитриптилин қўлланадиган даволашни қайтмас носелектив МАОИ ларни қабул қилиш тўхтатилгандан 14 суткадан, шунингдек моклобемид ва селегилинни қайтувчан таъсирлари бўлган препаратларни қўллаш тўхтатилгандан кейин камида 1 соатдан кейин бошлаш мумкин.\nМАО ингибиторлари қўллаш билан ўтказиладиган даволашни амитриптилинни қабул қилиш тўхтатилганидан кейин 14 сутка ўтгач бошлаш мумкин.\nҲомиладорлик ва лактация даври, болаларда қўллаш мумкин эмас.\nМАО ингибиторлари (носелектив, шунингдек селектив А (моклобемид) ва В (селегилин) – серотонин синдроми (“Қўллаш мумкин бўлмаган ҳолатлар” бўлимига қаранг).\nСимпатомиметик воситалар: амитриптиллин адреналин, эфедрин, изопреналин, фенилэфринни ва фенилпропаноламиннинг кардиоваскуляр самараларини кучайиш қобилиятига эга.\nАдренергик нейронларни блокаторлари: трициклик антидепрессантлар гуаетидин, бетанидин, резерпин, клонидин ва метилдопанинг антигипертензив самараларига тўсқинлик қилиши мумкин.\nТрициклик антидепрессантлар билан даволашнинг ҳамма вақтида антигипертензив даволаш схемасини кўриб чиқиш тавсия қилинади.\nАнтихолинергик воситалар: трициклик антидепрессантлар кўриш аъзоларига, марказий нерв тизими, ичак ва қовуққа нисбатан қўлланадиган дори воситаларини самараларини кучайиши мумкинлиги туфайли, улар билан бир вақтда фалажланган ичак тутилиши, гиперпирексияни хавфини ошиши қўллашдан сақланиш лозим.\nЭлектрокардиограммада QT интервалини узайишини чақирувчи дори воситалари, шу жумладан антиаритмик препаратлар (хинидин), антигистамин (астемизол ва терфенадин), айрим антипсихотик дорилар (хусусан пимозид ва сертиндол), цизаприд, галофантрин ва соталол трициклик антидепрессанталар билан бирга қабул қилинган ҳолларда қоринчалар аритмияси эҳтимолини ошириши мумкин.\nФлуконазол ва тербинафин каби замбуруғга қарши препаратлар қон зардобида трициклик антидепрессантларни концентрациясини ва йўлдош токсикликни яққоллигини оширади.\nҲушни йўқотиш ва хаотик полиморф қоринчаларни тахикардияси ҳолатлари бўлиши мумкин.\nМарказий нерв тизими депрессантлари: амитриптилин алкоголни, барбитуратларни ва бошқа марказий нерв тизими сусайтирувчи воситалари самараларини кучайтириш қобилиятига эга.\nБошқа дори воситаларини трициклик антидепрессантларни фармакокинетикасига таъсири\nТрициклик антидепрессанталар, амитриптилинни қўшганда, жигар цитохром Р450 CYP2D6 изоэнзими иштирокида метаболизмга учрайди. CYP2D6 популяцияда полиморфизм билан характерланади, уни фаоллиги кўпчилик психотроп, шунингдек бошқа масалан, нейролептиклар, серотонинни қайта қамраб олиниши ингибиторлари иштирокида, циталопрамдан (у изоэнзимни кучсиз ингибитори ҳисоблананди), ß-адренорецепторлари блокаторлари, шунингдек анитиаритмик воситаларидан ташқари сусайиши мумкин. Амитриптилинни метаболизмида CYP2С19 ва CYP3А изоэнзимлари ҳам қатнашади.\nТрициклик антидепрессантлар ва нейролептиклар бир-бирини метаболизмини ўзаро сусайтиради, бу тиришиш остонасини пасайишига ва тиришишларни пайдо бўлишига олиб келиши мумкин. Кўрсатилган дори воситалари дозаларини тўғрилаш керак бўлиши мумкин.\nНомутаносиблик. Бошқа дори воситалари билан аралаштирманг.\nАмитриптилинни МАО ингибиторлари билан бир вақтда буюриш мумкин эмас (“Қўллаш мумкин бўлмаган ҳолатлар” ва “Дориларнинг ўзаро таъсири” бўлимларига қаранг).\nАмитриптилин ва МАО ингибиторларини бир вақтда буюриш серотонин синдромини (хавотирли қўзғалишлар, онгни чалкашуви, тремор, миоклонус ва гипертермияни ўз ичига олиши мумкин бўлган симптомлар билан бирга) ривожланишига олиб келиши мумкин.\nАмитриптилин қўлланадиган даволашни носелектив МАО ингибиторларни қабул қилиш тўхтатилгандан 14 суткадан, шунингдек моклобемид ва селегилинни қайтувчан таъсирлари бўлган препаратларни қўллаш тўхтатилгандан кейин камида 1 соатдан кейин бошлаш мумкин.\nПрепаратни юқори дозаларда қўлланганда юрак ритмини бузилишлари ва оғир артериал гипотензияни ривожланиш эҳтимоли ортади. Бундай ҳолатларни ривожланиши, шунингдек юрак касалликлари бўлган беморларда одатий дозаларни қўлланганда ҳам бўлиши мумкин.\nАмитриптилинни тиришиш бузилишлари, сийдикни тутилиши, гипертиреоз бўлган беморларга, параноидал симптомлари, шунингдек жигар ёки юрак-қон томир касалликлари бўлганида эҳтиёткорлик билан буюриш керак.\nСуициднинг юқори хавфи билан боғлиқ депрессияларни хавфи турғун ремиссияга эришгунга қадар мавжуд бўлиши мумкин ва даволаш курси давомида спонтан пайдо бўлиши мумкин. Антидепрессантлар билан даволаш фонида, айниқса даволашни бошида, беморлар ҳолатини клиник ёмонлашувини ва/ёки ўз жонига қасд қилиш фикрлар ва хулқни пайдо бўлиши юзасидан синчков кузатиш керак.\nСуицидга мойиллиги бўлган беморлага кўп миқдордаги дори воситаларига қабул қилишга йўл қўймаслик лозим.\nМаниакал-депрессив бузилишлари бўлган беморларда касаллик маниакал босқичига ўтиши мумкин, касалликни маниакал босқичга ўтиш вақтидан бошлаб, пациент амитриптиллин билан даволашни тўхтатиши керак.\nАмитириптилинни шизофренияни депрессив компоненти бўйича қўлланганда психотик симптомларни кучайиши мумкин. Амитриптилинни нейролептиклар билан мажмуавий буюриш керак.\nКўз камерасининг кичик чуқурлиги ва тор бурчакли камдан-кам учрайдиган ҳолатлари бўлган пациентларда қорачиқларни кенгайиши оқибатида (“Қўллаш мумкин бўлмаган ҳолатлар” бўлимига қаранг) ўткир глаукома хуружлари кучайиши мумкин.\nТри-/тетрациклик антидепрессантларни даволаш фонида анестетикларни қабул қилиш аритмия ва артериал гипотензияни ривожланиш хавфини ошириши мумкин. Агар иложи бўлса амитриптилинни жарроҳлик операцияларидан бир неча сутка олдин қўллашни тўхтатиш керак. Шошилинч оператив аралашувларидан воз кечиб бўлмайдиган ҳолатларда анестезиологни амитриптиллин билан даволанганлиги тўғрисида албатта хабардор қилиш керак.\nБошқа психотроп воситалари каби амитриптилин ҳам организмни инсулин ва глюкозага бўлган сезувчанлигини ўзгартириш қобилиятига эга. Бу қандли диабети бўлган беморларда диабетга қарши даволашни тузатишни талаб қилади. Бундан ташқари, депрессив касалликлар, хусусан пациент организмида глюкоза мувозанатини ўзгариши билан намоён бўлиши мумкин. Трициклик антидепрессантларни қўллаш фонида антихолинергик ёки нейролептиклар дори воситаларини бир вақтда, айниқса иссиқ об-ҳавода буюрилганда гиперпирексия ҳолатлари тўғрисида хабар қилинган.\nДаволаш даврида эмизишни тўхтатиш керак.\nАмитриптилин гидрохлоридининг болаларда хавфсизлиги ва самарадорлигига нисбатан етарли даражада маълумотларни йўқлиги туфайли, депрессияларни даволаш учун қўлланмайди. Амитриптилин билан ҳамма ёш гуруҳларида даволаш кардиоваскуляр ножўя реакцияларни хавфи билан боғлиқ.\nПрепарат стационар шароитида қўллаш учун мўлжалланган.\nАмитриптилин қабул қилаётган пациентдан умумий диққатни ва диққатни жамлаш қобилиятини бузилишини кутиш мумкин, бу эса автомобилни бошқариш ва бошқа механизмлар билан ишлашни таъқиқланишига сабаб бўлиши мумкин.\nСимптомлари: симптомлар ихтиёрсиз ва ниқобланган, аммо баъзида кескин ва тўсатдан пайдо бўлиши мумкин. Дастлаб уйқучанлик ёки қўзғалишлар ва галлюцинациялар кузатилиши мумкин. Антихолинергик симптомлар мидриаз, тахикардия, сийдикни тутилиши, шиллиқ қаватини қуриши ва ичак мотор фаолиятиин сусайиши кўринишида бўлиши мумкин. Тиришишлар, иситма, марказий нерв тизимини сусайиши тўсатдан ривожланиши мумкин. Онгни пасайиши нафас фаолиятини сусайиши билан бўлган комагача авж олади.\nКардиал симптомлар: аритмиялар (вентрикуляр тахиаритмиялар, қоринчаларни титраб-липиллаши, фибрилляцияси). ЭКГ да узайган PR интервали, QRS комплексини кенгайиши, QT узайиши, T тишчасини кенгайиши ёки инверсияси, ST сегментини депрессияси, шунингдек турли даражадаги, хатто юракни тўхтаб қолишигача бўлган юрак блокадаси аниқланади. QRS комплексини кенгайиши одатда дозани ўткир ошишидан кейин токсиклик оғирлигига мос келади. Юрак етишмовчилиги, артериал гипотензия, кардиоген шок ривожланади. Метаболик ацидоз, гипокалиемия ошади. Уйғонгандан кейин яна онгни чалкашуви, хавотирли қўзғалишлар, галлюцинациялар ва атаксия бўлиши мумкин.\nДаволаш: госпитализация (жадал даволаш бўлимига) қилиш лозим. Даволаш симптоматик ва тутиб турувчи характерга эга бўлади. Меъдани хатто кечки перорал қабулдан кейин зонд билан тозалаш ва лаваж қилиш лозим, шунингдек фаоллаштирилган кўмир препаратларини қўллаш кўрсатилган. Хатто ҳолат оғир бўлмаган шароитда ҳам, синчков мониторингни ўтказиш мажбурий ҳисоблананди. Ҳолатни, пульс характерини, артериал босимини ва нафас кўрсаткичларини баҳолаш лозим. Қисқа вақт оралиғида қонда электролитлар ва газ миқдорни аниқлашни ўтказиш керак. Зарур бўлганда интубация орқали нафас йўлларини ўтказувчанлигини таъминлаш. Умуман нафасни мумкин бўлган тўхтаб қолишини бартараф қилиш учун ўпкаларни мажбурий вентиляциясини қўллаган ҳолда даволашни ўтказиш тавсия қилинади. Узлуксиз ЭКГ-мониторингини 3-5 сутка давомида ўтказиш керак. Юрак етишмовчилиги ва юрак аритмияларида қоринчаларни QRS интервалини кенгайишида натрий хлоридининг гипертоник эритмасини (Na+ 100-200 ммоль) тез юборилганда қонни рН ишқорий томонга ўзгариши (бикарбонат эритмасини буюриш ёки гипервентиляцияни ўтказиш) самарали бўлиши мумкин. Қоринчалар аритмиясида анъанавий аритмияга қарши воситаларни, масалан, 50-10 мг лидокаинни (1-1,5 мг/кг) вена ичига, кейинчалик минутига 1-3 мг тезликда инфузия кўринишида қўллаш мумкин.\nЗарурат бўлганида кардиоверсия ва дефибрилляция қўлланади. Қон айланиши етишмовчилигини плазма ўрнини босувчилар ёрдамида, оғир ҳолатларда добутамин инфузияси йўли билан (аввал минутига 2-3 мкг/кг тезликда) дозани самарага кўра ошириб тўғриланади. Қўзғалиш ва тиришишларни диазепамни буюриш орқали тўхтатиш мумкин.\nДозани оширилишга бўлган сезгирлик кўп даражада индивидуалдир. Болалар бунда алоҳида даражада кардиотоксиклик ва тиришиш ҳолатини ривожланишига мойилликка эга. Катталарда 500 мг дан юқори дозалар ўрта ва оғир даражадаги интоксикацияни чақириши мумкин, 1000 мг дан бироз кам дозаларда летал бўлган.\nИнъекция учун эритма 2 мл дан ампулаларда. 5 ампуладан қўллаш бўйича йўриқномаси билан картон қутига жойлашади.\n5ºС дан 25оС гача бўлган ҳароратда сақлансин.\nМилт назальный капли19.04.2018Кейингиси


Игорь Якуниннинг ўлими. Болалар уйининг директорини ишдан олиш таклиф қилинди | ҚИРҒИЗИСТОН ЯНГИЛИКЛАРИ\nИгорь Якуниннинг ўлими. Болалар уйининг директорини ишдан олиш таклиф қилинди\nБолалар ҳуқуқи бўйича мухтор вакил Жипариса Рисбекова давлат муассасалари ва нодавлат ташкилотларнинг вакиллари билан бирга калтакланиш натижасида ҳалок бўлган Военно-Антоновкадаги болалар уйининг тарбияланувчиси, 6-синфнинг ўқувчиси Игор Якуниннинг ўлимига боғлиқ ишни кўриб чиқди.\nМахсус комиссия болалар уйининг раҳбарияти ишини қониқарсиз деб топиб, таълим вазирлигига муассасанинг директорини ишдан олиб, интернатнинг бошқа ходимларини жавобгарлигини кўриб чиқишни таклиф қилди.\nСоғлиқни сақлаш вазирлиги билан Бишкек мериясига қонунбузарликларга йўл берган Бишкекнинг Биринчи май тумани ва Чуй вилоятининг Сокулук туманининг ижтимоий ривожлантириш бошқармасининг амалдорларини эгаллаган хизматига мослигини кўриб чиқиш таклифи айтилди.\nШу билан бирга, махсус комиссия Соғлиқни сақлаш вазирлигининг болаларни ҳимоя қилиш, асраб олиш ва ғамхўрликка олишга масъул ходимлари томонидан қонун бузилганини таъкидлашди.\nМинистрлар кабинетига ўсмир вафот этган болалар уйини яхши назорат қилмаган таълим вазирлигининг амалдорларининг жавобгарлигини кўриб чиқиш таклиф қилинди. Шу билан бирга махсус комиссия ўз вазифасини аниқ бажармаган Сокулук туман давлат маъмуриятнинг болалар ишлари бўйича комиссиясининг ходимларини жавобгарликка тортиш керак деб ҳисоблайди.\nШунингдек, министрлар кабинетига ИИВ, таълим ва соғлиқни сақлаш вазирлигининг болалар уйларидаги зўравонлик фактларини олдини олиш бўйича ишини кучайтириш зарурлиги эслатилди.\nМахсус комиссия Соғлиқни сақлаш вазирлиги Адвокатура ва Юстиция вазирлиги ҳузуридаги давлат томонидан кафолатланган юридик ёрдам кўрсатиш бўйича координация маркази билан биргаликда тергов вақтида ҳалок бўлган Игорнинг акаси Богдан Якуниннинг манфаатини ҳимоя қилган мутахассисни таъминлаши керак деб ҳисоблайди.\nИгор Якунинга нима бўлган эди?\nЎсмир ўлгани ҳақидаги хабар 1 июнда тарқаган. Унда милицияга Военно-Антоновка қишлоғидаги болалар уйида 6-синфнинг ўқувчиси Игор Якунин ухлаш хонасида ҳушсиз, ўзига келмай вафот этгани ҳақида маълумот тушган. Бола касалхонага етказилиб, шу ерда вафот этганини тасдиқлашган.\nТаълим вазирлигининг маълумотига кўра, болалар ухловчи хонада монополия ўйнашган. Игор тик туриб, бир-икки қадам ташлаб ҳушидан кетиб қулаган. Муассаса ҳеч қандай муштлашув бўлмаган деб ишонтирган.\nБироқ марҳумнинг акаси Богдан Якунин терговга Игор юқори синфнинг ўқувчисини калтагидан ўлди деб билдирган. ИИББдан эса вафот этган боланинг жасади текширилганда калтаклаш белгилари бўлмаган деб билдиришган. Бироқ июннинг охирида милиция ўсмир болалар уйида калтакланиш оқибатида ўлганини тан олган.\n«Игорни кўкрак қисмига беш марта уришган, охиргиси юрак атрофига теккан кучли зарба бўлган. Бола бурилиб, уч қадам ташлагандан кейин қулаган. Унинг танаси қалтироқ босиб, нафас етишмай, иштонини ҳўллаб қўйган», — деб айтиб берган акаси Богдан Якунин.\nАввалги мақолаТожикистон ўқ тегиб вафот этган Қирғизистон аскарининг жасадини ўз ҳудуди орқали қайтаради\nНавбатдаги мақола«Касалхонага тушиб қолишдан қўрқмайсизми?» Тўқмоқ ҲСКнинг етакчиси таҳдидга дучор бўлганини айтди


Тереза Мэй Ар Риёдга ташрифи чоғида бошига рўмол ўрамади\n09:15 / 05.04.2017\nБуюк Британия бош вазири Тереза Мэй Бирлашган Қироллик ТИВ кўрсатмасига амал қилишдан бош тортди ва Саудия Арабистонига ташрифи чоғида бошига рўмол ўрамади, деб хабар қилмоқда The Telegraph.\nНашрнинг ёзишича, вазирлик экспертлари Мэйга анъанавий араб кўйлаги ва рўмолини кийишни тавсия қилган. Бироқ, ҳукумат раиси маҳаллий анъанага риоя қилиш ниятида эмаслигини айтган. "Умид қиламанки, халқ менда етакчини кўради ва аёл нималарга эриша олиши мумкинлигини тушунади", — дея бош вазир сўзларини келтиради газета.\nГазетанинг қайд этишича, Саудия Арабистони қонунчилигида хорижий фуқароларга бош кийими билан юриш мажбуриятини юклайдиган модда йўқ. Аммо, подшоҳлик меҳмонлари ёзилмаган қоидага мувофиқ, мусулмон аъаналарини бузмасликка ҳаракат қилишади.\nСаудия Арабистони Тереза Мэй